Dünən gecə Xəzərdə baş verən partlayışa rəsmi cavablar və versiyalar\n5 iyul, 2021 [08:06]\nXəbər verdiyimiz kimi, dünən gecə saat 23:30 radələrində Xəzər dənizində partlayış baş verib. SOCAR-ın ilk açıqlamasında partlayışın palçıq vulkanı ilə əlaqədar olduğu deyilsə də, tam təfərrüatlı rəsmi açıqlama verilmədi.\nHadisədən yarım saat sonra Fövqəladə Hallar Nazirliyi bildirdi ki, FHN-ə ölkə ərazisində gün ərzində dənizdəki neft infrastrukturu və ya sənaye obyektlərində hər hansı fövqəladə hadisə baş verməsi barədə məlumat daxil olmayıb, görüntülərlə bağlı araşdırma aparılır.\nAMEA nəzdində Respublika Seysmoloji Xidmət Mərkəzinin direktoru Qurban Yetirmişli bizimyol.info-ya verdiyi açıqlamada bildirdi ki, Xəzərdə çoxlu sayda palçıq vulkanları var, partlayışın müddəti və alovla çıxması palçıq vulkanının püskürməsinə bənzəyir. Xəzərdəki platformalarda, dənizdəki quyularda və gəmilərdə qəza faktı yoxdur.\nXəzər Dəniz Gəmiçiliyinin (QSC) mətbuat katibi Mehman Mehdiyev də bildirib ki, Azərbaycan Xəzər Dəniz Gəmiçiliyinin donanmasına məxsus hər hansı gəmidə partlayış baş verməyib”.\nGecə saat 22:36-da SOCAR-ın mətbuat xidmətinin rəhbəri İbrahim Əhmədov məlumat verdi ki, Xəzərdə baş verən partlayışın SOCAR-ın birbaşa nəzarətində olan obyektlərlə əlaqəsi yoxdur.\nXəzər dənizində baş verən güclü partlayışla bağlı ilkin versiyalar olaraq sosial şəbəkələrdə xəbər yayıldı ki, , "Ümid" qaz platformasında güclü partlayış baş verib və partlayış istismardan çıxarılmış quyuda olub. Yanğın baş verən platformanın SOCAR-a məxsus olduğu da yazıldı. Lakin SOCAR bu deyilənləri təkzib etdi.\n"Neftçilərin Hüquqlarının Müdafiə Təşkilatı" (NHMT) İctimai Birliyinin rəhbəri Mirvari Qəhrəmanlı bildirib ki, yanan Ümid yatağının öyrənilməsi üçün qazılmış köhnə kəşfiyyat quyusudur, (blok 22-n yanı).\n“Belə ki, adətən kəşfiyyat quyusu qazıldıqdan sonra ağzı sementlənərək bağlanır.Vaxtı ikən baş verən səhlənkarlıq,sementin keyfiyyətsiz,yaxud az olması nəticəsində illər sonra həmin quyudan sızmalar olur,təzyiq güclü olduqda isə yanğına çevrilə bilir. Ölən yaralanan yoxdur, Mənə verilən məlumatda onu da dedilər ki quyunu SOCAR Kompleks Qazma İşləri Trestinin Sahil qazma idarəsi qazıb və istismardan çıxmış quyu kimi SOCAR-ın balansındadır”.\nSosial şəbəkələrdə baş vermiş partlayışı siyasiləşdirənlər də oldu. Bir çoxları bunu İran və Rusiyanın mina xəritələrinin alınmasına cavab olaraq təxribat törətmiş ola biləcəyi ilə əlaqələndirdi. “Bu İranın və ya Rusiyanın Transxəzər kəmərinə cavabları da ola bilər”,- deyə iqtisadçı Qubad İbadoğlu da öz ehtimalını irəli sürdü. Reuters aqgentliyi partlayışın “Ümid” yatağındakı istismar müddəti başa çatmış quyuda baş verdiyini yazdı.\nQeyd edək ki, "Ümid" yatağı 1953-cü ildə geoloji kəşfiyyat işləri zamanı müəyyən edilib. Bakıdan 75 kilometr cənuba, qurudan isə 40 kilometr məsafədə yerləşir ."Bulla-dəniz" yatağının 15 kilometrliyindədir


ADMİU-da Abşeron Bolqar rəssamlarının gözü ilə adlı layihə keçirilir - (+FOTO=2)\nADMİU-da “Abşeron Bolqar rəssamlarının gözü ilə” adlı layihə keçirilir (+FOTO=2)\nAZpress.AZ xəbər verir ki, 24 sentyabr tarixində Xalq rəssamı Arif Əzizin təşəbbüsü, UNESCO yanında Dünya Rəssamlıq Akademiyasının və Azərbaycan Dövlət Mədəniyyət və İncəsənət Universitetinin təşkilatçılığı ilə“Abşeron. Bolqar rəssamlarının gözü ilə” adlı interaktiv layihənin açılışı olub. Tədbirdə ADMİU-nun Tədris işləri üzrə prorektoru professor Validə Məmmədova, Beynəlxalq Əlaqələr və Tərbiyə işləri üzrə prorektor professor Gülşən Əliyeva, layihənin rəhbəri, Rəssamlıq fakültəsinin dekanı sənətşünasıqüzrəfəlsəfədoktoruSevil Kərimova, Xalq rəssamı, professor Arif Əziz, ADMİU-nun professor-müəllim heyəti və tələbələri, həmçinin mətbuat nümayəndələri iştirak edib. Tədbirdən çıxış edən prorektorlar Validə Məmmədova və Gülşən Əliyeva Azərbaycan-Bolqarıstan mədəni əlaqələrindən, layihənin əhəmiyyətindən danışıblar. Daha sonra çıxış edən Sevil Kərimova kuratoru olduğu layihə haqqında ətraflı məlumat verib. Bildirilb ki, “Abşeron. Bolqar rəssamlarının gözü ilə” adlı beynəlxalq layihə 29 sentyabr tarixinə qədər davam edəcək. Xalq rəssamı Arif Əzizin təşəbbüsü, UNESCO yanında Dünya Rəssamlıq Akademiyasının və Azərbaycan Dövlət Mədəniyyət və İncəsənət Universitetinin təşkilatçılığı ilə “ARİF AZİZ ART HOUSE” sənət evində baş tutacaq layihədə bir həftə ərzində Bolqarıstanın məhşur rəssamlar nəsli Panevlər özünəməxsus bədii tərzdə Abşeron və Xəzər mənzərələrini yaradacaqlar. Lahiyə çərçivəsidə Azərbaycan Dövlət Mədəniyyət və İncəsənət Universitetinin Rəssamlıq fakültəsinin tələbələri üçün Xristo Panevin ustad dərsi baş tutacaq.\nXristo Panev–müasir Bolqar rəssamı, Beynəlxalq İnnovasiyalar Cəmiyyətinin fəxri üzvü, UNESCO yanında Dünya Rəssamlıq Akademiyasının həqiqi üzvü, çoxsaylı beynəlxalq sərgi və festivalların iştrakçısı və qalibidir. Rəssam 1942-ci ildə Xaskovo bölgəsinin Krepost kəndində anadan olmuşdur, Veliko Tırnovo şəhərinin Kirill və Mefodiy Universitetinin “Qrafika” fakültəsini bitirmişdir.Peşəkar fəaliyyətə 1970-ci illərdə başlayıb. Qrafika, kitab illüstrasiyası, rəngkarlıq, monumantal sənət sahələrində fəaliyyət göstərir. Rəssamın fərdi manerasını ekspressiya, zəngin rəng qamması, qədim ikona və freska sənətinə müraciət xarakterizə edir.\nİvaneçka Paneva – romantik təsvir tərzi ilə fərqlənən rəssamdır. Onun sevimli mövzusu – mənzərələr və xusüsilə doğma şəhəri, Bolqarıstanın qədim paytaxtı Veliko Tırnovanın tarixi abidələridir. Rəsssam 1946-ci ildə qeyd olunan şəhərdə anadan olub, Kirill və Mefodiy Universitetinin məzunundur, beynəlxalq sərgi və festivalların iştrakçısıdır.1998-ci ildə Şərqi Avropa İntellekti festivalının qalibi olmuşdur. 2019-cı ildə Dünya Rəssanlıq Akademiyası tərəfindən “İlin rəssamı” seçilmişdir.\nQabriel Panev yaradıcılığındaabstrakt həllərə üstünlük verən müasir Bolqar rəssamıdır.Onun daha bir ilham mənbəyi xristian simvolikası və valideynlərinin bədii təcrübəsidir. Qabriel Panev 1970-ci ildə Veliko Tırnovada anadan olub.Kirill və Mefodiy Universitetinin məzunudur. Uzun müddət Avropanın və ABŞ-ın fərqli bədii emalatxanalarında təcrübə alan rəssam bir sıra beynəlxalq sərgi və festivalların iştrakçısı və təşəbbüskarıdır.\nPetya Paneva 1973-cü ildə Bolqarıstanın Sopot şəhərində anadan olub. Abstrakt sənət və kollajlara üstünlük verir. Son illər Petya Paneva zərgarlik kolleksiyaları yaradır. Rəssamın daha bir fəaliyyət sahəsi kuratorluqdur. Petya Rusalka (Su pərisi),Gesha View Art Festival, Veliko Tırnova, Dıryanovo sənət simpoziumlarının koordinatorudur. 2013-ci ildə İstambul Qadın Sənət Festivalının qalibi olmuşdur.


Çevirmək Tanzaniya şillinqi Qədər ABŞ dolları\nBMT-nin valyuta məzənnələri data 10/08/2020 20:31\nTanzaniya şillinqi Qədər ABŞ dolları çevirmək. Bu gün Tanzaniya şillinqi qiyməti ABŞ dolları valyuta bazarında.\n10 000 Tanzaniya şillinqi = 4.29 ABŞ dolları\nTanzaniya şillinqi ın ABŞ dolları na çevrilməsi haqqında məlumat gündə bir dəfə yenilənir. Tanzaniya şillinqi ABŞ dolları na çevrilmənin orta dəyərini göstərir. Bütün pul mübadiləsi əməliyyatları banklarda aparılır. 1 Tanzaniya şillinqi indi 0.000429 ABŞ dolları ilə bərabərdir. Dünəndən etibarən Tanzaniya şillinqi məzənnəsi yüksəlir. Tanzaniya şillinqi faiz nisbətinin yüzdə biri ilə Tanzaniya şillinqi məzənnəsi ABŞ dolları nisbətində artdı.\nValyuta məzənnəsi Tanzaniya şillinqi Qədər ABŞ dolları\nBir həftə əvvəl Tanzaniya şillinqi nı 0.00043 ABŞ dolları almaq olar. Üç ay əvvəl Tanzaniya şillinqi nı 0.000434 ABŞ dolları almaq olar. Altı ay əvvəl Tanzaniya şillinqi nı 0.000433 ABŞ dolları almaq olar. -0.32% - həftədə Tanzaniya şillinqi məzənnəsində ABŞ dolları dəyişir. Ay ərzində Tanzaniya şillinqi ABŞ dolları məzənnəsi 0.19% a dəyişdi. İl ərzində Tanzaniya şillinqi ABŞ dolları məzənnəsi -2.18% olaraq dəyişdi.\nValyuta məzənnəsi Tanzaniya şillinqi (TZS) Qədər ABŞ dolları (USD) Forex valyuta bazarında yaşamaq\nValyuta çeviricisi Tanzaniya şillinqi ABŞ dolları\nTanzaniya şillinqi (TZS) Qədər ABŞ dolları (USD)\n10 000 Tanzaniya şillinqi 4.29 ABŞ dolları\n50 000 Tanzaniya şillinqi 21.45 ABŞ dolları\n100 000 Tanzaniya şillinqi 42.90 ABŞ dolları\n250 000 Tanzaniya şillinqi 107.26 ABŞ dolları\n500 000 Tanzaniya şillinqi 214.51 ABŞ dolları\n1 000 000 Tanzaniya şillinqi 429.03 ABŞ dolları\n2 500 000 Tanzaniya şillinqi 1 072.57 ABŞ dolları\n5 000 000 Tanzaniya şillinqi 2 145.14 ABŞ dolları\nİndi 10 Tanzaniya şillinqi üçün valyuta çeviricisi 0.00429 ABŞ dolları verir. >. Bu gün üçün 25 Tanzaniya şillinqi üçün çevirə bilərsiniz 0.010726 ABŞ dolları. Əgər 50 Tanzaniya şillinqi varsa, onda British Virgin Islands içərisində bunları 0.021451 ABŞ dolları. 100 Tanzaniya şillinqi 0.042903 ABŞ dolları üçün sata bilərsiniz. İndi 250 Tanzaniya şillinqi üçün valyuta çeviricisi 0.11 ABŞ dolları verir. >. Dəyişdirmək üçün 500 Tanzaniya şillinqi, 0.21 ABŞ dolları tələb olunur.\nTanzaniya şillinqi Qədər ABŞ dolları bu gün 10 Avqust 2020\nTanzaniya şillinqi ABŞ dolları -ə 10 Avqust 2020 - 0.000429 ABŞ dolları. 9 Avqust 2020, 1 Tanzaniya şillinqi 0.000431 ABŞ dolları. 8 Avqust 2020 dakı Tanzaniya şillinqi -dan Tanzaniya şillinqi 0.000431 ABŞ dolları. Son bir ay üçün maksimum Tanzaniya şillinqi ABŞ dolları nisbətində 07.08.2020 nisbətində idi. Son bir ay üçün minimum TZS / USD məzənnəsi 06.08.2020 idi.\nTanzaniya şillinqi Qədər ABŞ dolları məzənnə tarixi\nTanzaniya şillinqi və ABŞ dolları valyuta simvolları və ölkələr


Fərhad Bədəlbəyli: Xüsusilə rayonlarda musiqi məktəblərini ixtisara salmaq olmaz\nMədəniyyət 2 Mart 2019 13:02 (UTC+04:00)\nXüsusilə rayonlarda musiqi məktəblərini ixtisara salmaq olmaz. Trend-in məlumatına görə, bunu Üzeyir Hacıbəyli adına Bakı Musiqi Akademiyasının rektoru, Xalq artisti Fərhad Bədəlbəyli Prezident İlham Əliyev və birinci xanım Mehriban Əliyevanın martın 1-də mədəniyyət və incəsənət xadimlərinin bir qrupu ilə görüşündə çıxışı zamanı deyib.\nF.Bədəlbəyli qeyd edib ki, 2021-ci ildə Bakı Musiqi Akademiyasının 100 illiyi tamam olacaq: "Onun məzunları buradadırlar, dünya şöhrətli ifaçılar Xuraman, Fidan, Firəngiz xanım, maestro Rauf. Yəni, bizim nəticələrimiz çox böyükdür. Bəstəkarlar məktəbi, vokal məktəbi. İndi bizim məzunlarımız Bolşoy Teatrda, La-Skalada ən möhtəşəm səhnələrdə konsertlərlə çıxış edirlər. Mən çox şadam ki, Üzeyir bəyin ənənələri davam etdirilir. Bu ənənələrin çox böyük bünövrəsi var, cənab Prezident, bu, musiqi məktəbləridir. Əgər musiqi məktəbləri, bu gözəl musiqi təhsili sistemi olmasaydı, bizim uğurlarımız da olmazdı. Bunu mütləq və mütləq saxlamaq lazımdır".\nRektor bildirib ki, nəbadə musiqi məktəblərini ixtisara salmaq, xüsusilə rayonlarda azaltmaq olmaz: "Biz rayonları nəyə görə diqqət mərkəzində saxlayırıq. Şəkidə Firəngiz xanım öz festivalını keçirir. Qəbələ festivalına görə sağ olsun Mehriban xanım, onun rəhbərlik etdiyi Heydər Əliyev Fondu. Bu festivala 10 il ərzində ən möhtəşəm orkestrlər, solistlər gəliblər. Camaat indi özləri ailə üzvləri ilə konsertlərə gəlir. Yəni, mühit dəyişir. Rayonlarımızda musiqi məktəbləri çox vacibdir. Ona görə çox xahiş edirəm, biz nəbadə onlara toxunaq".\nXalq artisti daha bir məsələyə toxunub: "Məncə, artıq ölkəmizdə klassik musiqi alətləri kolleksiyasının yaradılmasının vaxtı gəlib çatıb. Cənab Prezident, bu, bütün dünyada böyük bir bazardır. Sizə misal gətirim. Qvarneri del Cezu skripkasının 2010-cu ildə iki milyon dollar qiyməti var idi. Bu gün onun qiyməti dörd milyon dollardır. Yəni, bunu biz investisiya şəklində ala bilərik və Azərbaycanın bu kolleksiyası olsa, burada bizim ən istedadlı cavan skripkaçılar oturublar. Elvin Qəniyev ayın 7-də maestro Rauf Abdullayevlə filarmoniyada çıxış edəcək. Onun qvarneri skripkası var, ona kirayə veriblər. Mən çox istərdim ki, Rusiyada, misal üçün, 60 milyon dollarlıq kolleksiya alıblar, violonçel. Yenə də deyirəm, bu, investisiyadır. Bu, o demək deyil ki, biz aldıq və qaldı. Vaxt ötdükcə, onun qiyməti qalxır. Əgər mümkünsə, bu kolleksiya məsələsinə baxasınız, cənab Prezident. Bu iki məsələ, bir də mən çox danışmaq istərdim. Amma bu iki məsələyə toxundum.\nCənab Prezident, doğrudan da biz Sizi dəstəklədik və sözün düzü, biz Sizi çox sevirik. Sizin ailənizi sevirik. Maşallah, Sizin qızınız Leylanı hamı çox istəyir. Mən bir neçə dəfə “Xocalıya ədalət!” kampaniyasında iştirak etmişəm. Bir qarabağlı kimi deyim ki, bu, çox təsirlidir. O kampaniya bütün dünyada aparılır. Sağ olsun Leyla xanım, ona dərin təşəkkürümü bildirirəm. Qarabağ icmasının üzvü kimi burada Elçin və bizim ağsaqqalımız əyləşib. Biz bir arzu ilə yaşayırıq - bu yol Şuşaya aparan yoldur. İnanırıq ki, biz gec-tez orada olmalıyıq. Biz Şuşasız yaşaya bilmərik".


Saudi Aramco neft şirkətinə olunan hücümdan sonra neft 19% dəyər qazanıb. | Yeniliklər | Finkorp\nSaudi Aramco neft şirkətinə olunan hücümdan sonra neft 19% dəyər qazanıb.\n16 Sentyabr 2019 • 663\nLondon İCE əmtəə birjasında noyabr çatdırılması ilə ticarət olunan brent markalı neft fyuçersi açılış zamanı 19% artaraq 71 dollara ticarət olunurdu. Buna səbəb Saudi Aramco şirkətinin müəssələrinə dron vasitəsi hücum və Səuddiyyənin istehsalatı azaltmaq xəbərləridir.\nHücum 14 sentyabr səhər saatlarında şirkətin iki böyük müəssəsinə Huraysa və Abkayke istiqamətində olub. İkinci dünyanın ən böyük neft stabilləşdirmə zavodu hesab olunur.\nABŞ xarici işlər naziri Maykl Pompeo hücumda İranı günahlandırsada, məsuliyyəti üzərinə Yəmən qruplaşmaları götürüb.\nTicarət sessiyasnın açılışında qiymət sürətlə artsada sonrasında 66 dollara kimi enib. Buna səbəb ABŞ prezidenti Donald Trampın stratejik ehtiyarların açılması və neft bazarının stabilləşməsi üçün verdiyi qərardır.\n“Hücumun neft bazarına edəcəyi təsirləri nəzərə alaraq mən, lazım gələrsə ölkənin neft ehtiyarlarından istifadə edilməsinə icazə verdim” - deyə prezident twitter səhifəsində paylaşım edib.\nSəudiyyə höküməti rəhbərləri baş vermiş hadisə ilə bağlı çıxışlarında, 16 sentybra ( yəni bu günkü tarixə ) zavodun fəaliyyətini tam təmin edəcəklərini bildiriblər. Ancaq Reuters xəbər agentliyi bunun üçün bir neçə həftə lazım olacağı haqda xəbər paylaşıb.\nAnalitiklər fikirlərində, hətta bir neçə həftəyə dəyən zərər aradan qalxarsa belə, artıq bazar əvvəlki kimi olmayacaq, geopolitik risklər qiymətə premiya kimi əlavə olacaq deyə söyləyirlər. Artıq hər kəs neft infrostrukturlarının hücumlara qarşı necə həssas olmasını və ABŞ – İran arasında konfrantasiyanında geopolitik risklərin artmasına gətirib çıxardığını görür. Analitiklər neft qiymətini yaxın zamanlarda 60 dollara olması ehtimalını az olmasını düşünürlər.\nDigər bazarlardada bu hadisə öz təsirini görsədir. Asiya bazarları 16 sentyabrda ticarət sessiyasının açılışında dəyər itirsələrdə sonradan indekslər öz dinamikalarını qaytarıblar.


"Kommersant.az" xəbər verir ki, bu barədə "Kommersant" baş nazirin vergi bəyannamələrinin təhlilinə istinadən məlumat verib.\n2013-2018-ci illərin vergi bəyannamələrdən belə çıxır ki, Mişustinin 130,7 milyon rubl qazancı olub. Yoldaşının gəliri 584 milyon rubl təşkil edib. Nəşrin bildirdiyinə görə, bu cür pullar 90-cı illərin birinci yarısında yatırılan investisiyaların nəticəsində əldə edilib - Mişustin "Beynəlxalq Kompüter Klubu"nda işləyib.\n"Kommersant" Mişustin ailəsinin gəlirinin bir hissəsini aktivlərin satışı ilə əlaqələndirir. Qəzet yazır ki, 2013-2014-cü illərdə qazancını izah edən Mişustin əmlakını hissələrlə satan həyat yoldaşına təhvil verib. Ümumiyyətlə, qəzet hazırkı baş nazirin işlədiyi illərdə qazandığı sərvətini yüz milyonlarla rubl kimi qiymətləndirib.


REKORD.AZ | İDMAN - XƏBƏR SAYTI Hücumçumuz möhtəşəm oyunla komandasına qələbə qazandırdı...\nHücumçumuz möhtəşəm oyunla komandasına qələbə qazandırdı\nTarix: 05.02.18 09:02 Yazar: Oxunub: 195 dəfə\nTürkiyədə qadın voleybolçular arasında ölkə birinciliyində növbəti tura yekun vurulub. "Rekord.az" xəbər verri ki, Azərbaycan millisinin üzvü Yana Kulanın formasını geyindiyi "Beylikdüzü" 17-ci tur çərçivəsində "Çanakkale" klubu ilə qarşılaşıb.\nDoğma meydanda keçirilən oyun hücumçumuzun komandası üçün kifayət qədər gərgin alınıb. 5 hissə davam edən oyunda sevinən tərəf meydan sahibləri olublar. Yana və rəfiqələri çətin mübarizədən 3:2 (24:26, 25:22, 23:25, 25:23, 19:17) hesabı ilə qalib ayrıla bilibər.\nKomandasının 2 xal qazandığı oyunun qəhrəmanı yenə yığmamızın üzvü olub. Yana möhtəşəm çıxışı ilə "Beylikdüzü"nü məğlubiyyətdən xilas edib. Hücumçumuz 35 dəfə fərqlənərək qarşılaşmanın ən məhsuldar oyunçu olub. O, bu xallardan 33-nü hücumda, 2-ni isə topu oyuna daxil edərkən qazanıb.


Türkiyədəki yeni səfirimiz müharibə veteranıdır - DOSYE - Modern.Az Azərbaycan və dünya xəbərləri\n26 İyul 2021, 13:32 | ÖLKƏ\nTürkiyədəki yeni səfirimiz müharibə veteranıdır - DOSYE\nXəbər verdiyimiz kimi, bu gün Rəşad Eynəddin oğlu Məmmədov Azərbaycanın Türkiyədə fövqəladə və səlahiyyətli səfiri təyin edilib. Prezident İlham Əliyev bununla bağlı sərəncam imzalayıb.\nTürkiyədəki yeni səfirimiz kimdir?\nModern.az-ın məlumatına görə, Rəşad Eynəddin oğlu Məmmədov 31 oktyabr 1973 ildə Gəncə şəhərində anadan olub. 1990–1995 –ci illərdə Bakı Dövlət Universitetinin Hüquq fakültəsində təhsil alıb.2002–2004- cü illərdə G. Plexanov adına Rusiya Dövlət İqtisad Akademiyasının magistraturasını, 2017–2020-ci illərdə isə Əl-Fərabi adına Qazaxıstan Milli Universitetinin doktoranturasını bitirib.\nR.Məmmədov əmək fəaliyyətinə Ədliyyə Nazirliyində başlayıb. 1990-1992-ci illərdə Ədliyyə Nazirliyinin Aparatında Kargüzar olaraq çalışıb. 1992-1994-ci illərdə həqiqi hərbi xidmətdə olub.\nSəfir həm də Birinci Qarabağ müharibəsi veteranıdır. Belə ki, o, Goranboy ikinci ərazi botalyonunda və Müdafiə Nazirliyinin Murov istiqamətində döyüş şəraitində olan N saylı hərbi hissəsində döyüş yolu keçib. 1995-1996-cı illərdə Bakı Hərbi Prokurorluğunda Mühafizə bölməsinin rəisi olub.\nBundan əlavə, R.Məmmədov 1996-2000-ci illərdə Bakı Hərbi Prokurorunun köməkçisi, 2000-2001-ci illərdə Azərbaycan Respublikası Xarici İşlər Nazirliyi MDB idarəsində attaşe, 2001-2006 -cı illərdə Azərbaycan Respublikasının Rusiya Federasiyasındakı Səfirliyində üçüncü katib, ikinci katib işləyib. 2006-2008-cı illərdə Xarici İşlər Nazirliyinin Konsulluq idarəsində Konsuluq Hüquq məsələləri şöbəsinin müdiri, 2008-2010-cı illərdə Azərbaycan Respublikasının Qazaxıstan Respublikasının Aktau şəhərindəki Baş Konsulluğunda Baş Konsulun vəzifəsini icra edib. 2010-cu ildə Prezidentin Sərəncamı ilə R.Məmmədova Birinci dərəcəli Fövqəladəvə Səlahiyyətli Elçi diplomatik rütbəsi verilib. 2010-2015-ci illərdə Azərbaycan Respublikasının Qazaxıstan Respublikasının Aktau Şəhərindəki Baş Konsulu olub.\n2015-2021-ci illərdə isə Azərbaycanın Qazaxıstanda fövqəladə və səlahiyyətli səfiri vəzifəsində çalışıb.


2 yaşlı şəhidimiz Zəhraya görə Gürcüstanda tələbə həmyerlilərimiz aksiya keçirib » Aztehsil.com\nDiasporla iş üzrə Dövlət Komitəsindən verilən məlumata görə, azərbaycanlı tələbə-gənclər metronun Marcanaşvili stansiyasının qarşısından Ermənistanın Tbilisidəki səfirliyinə qədər yürüş ediblər. Onlar "Qafqazda sülh olsun!", "Ermənistan, işğalçılıq siyasətinə son qoy!", "Azərbaycanın və Gürcüstanın torpaqları azad edilsin!", "Reginda sülh, dünyada sülh!" şüarları səsləndiriblər. Azərbaycanlı tələbələrin hazırladıqığı etiraz bəyanatı Ermənistan səfirliyinə təqdim olunub.\nSonra aksiya ATƏT-in Tbilisidəki regional ofisinin qarşısında davam edib. Aztehsil.com xəbər verir ki, gənclər, numayəndəliyə də etiraz bəyanatı təqdim ediblər.\nİmtahanda güzəşt edildi - Bəs, bu səhvi bağışlamaq olar?\nAzərbaycan təhsil sisteminə etiraz - Valideynlər ayağa qalxdı


Qar, güclü külək, 8 dərəcə şaxta - Bu günün HAVASI\n17 Yanvar 2022 07:17\nMilli Hidrometeorologiya Xidmətindən Publika.az-a verilən məlumata görə, Bakıda və Abşeron yarımadasında yanvarın 16-dan 17-nə keçən gecədən başlayaraq bəzi yerlərdə sulu qar yağacağı, gündüz yağışa keçəcəyi, axşama doğru kəsiləcəyi gözlənilir. Şimal-qərb küləyi gündüz arabir güclənəcək.\nTeqlərHava proqnozu QAR Milli Hidrometeorologiya Xidməti külək şaxta\nKXDR Çinlə dəmir yolu əlaqələrini bərpa etdi\nTanınmış televiziyaçı, Azərbaycanın Əməkdar incəsənət xadimi Fuad Vəlixanov vəfat edib.\nPublika.az xəbər verir ki, uzun müddət xəstəlikdən əziyyət çəkən F.Vəlixanov bu gün dünyasını dəyişib.\nQeyd edək ki, F.Vəlixanov 1965-1969-cu illərdə “Molodyoj Azerbaydjana”, “Vişka” qəzetlərində və “Kommunist” nəşriyyatında çalışıb.\n1970-ci ildən Azərbaycan Dövlət Televiziyasında redaktor, böyük redaktor, şöbə müdiri, baş redaktor müavini və baş direktor işləyib.\n1992-1993-cü illərdə ilk müstəqil “BM-Tİ” teleşirkətin proqramlar direktoru, 1998-1999-cü illərdə ANS teleradio şirkətində baş direktorun televiziya üzrə müavini olub. 2000-ci ildən “Lider” televiziyasında bədii rəhbər və proqramlar direktoru kimi çalışıb.\n2006-cı ildən Azərbaycan Televiziyasında proqramlar direktoru vəzifəsinə qayıdıb. 2008-ci ildən “Müəllif Proqramları və Xüsusi Lahiyələr” departamentinin direktoru vəzifəsində işləyir.\nO, son olaraq “İctimai” TV-də çalışıb. (Oxu.az)


Paxladan kutlevi zeherlenmenin sebebi bilindi – Diqqetli olun - Azadliq Xeber\nPaxladan kütləvi zəhərlənmənin səbəbi bilindi - Diqqətli olun\n2018-05-26T22:00 xeber –\nBAKI, 26 may — Sputnik. Bir neçə gün öncə cənub bölgəsində eyni gündə 4 uşaq zəhərlənərək Lənkəran Rayon Mərkəzi Xəstəxanasına gətirilib. Zəhərlənənlərdən 3-ü Lənkəranda yaşayır. Bir nəfər isə Masallı rayonunda zəhərlənib və müalicə üçün Lənkəran Rayon Mərkəzi Xəstəxanasına çatdırılıb. Həkimlərin məlumatına görə, uşaqların hər birinin zəhərlənməsi paxlalı bitkilərdən qidalanma nəticəsində baş verib.\nSputnik Azərbaycan paxlalı bitkilərin hansı səbəbdən zəhərlənməyə səbəb olduğunu araşdırmağa çalışıb.\nSputnik / Aleksandr KryazhevQoyun südündən zəhərlənmə oldu…\nTibb elmləri doktoru, professor Adil Qeybulla Sputnik Azərbaycan-a açıqlamasında bildirib ki, qaraciyərində ferment çatışmazlığı olan bütün insanlarda paxlalı bitkilərdən zəhərlənmə baş verə bilər: “Qaraciyərdə ferment çatışmazlığı olan insanlara, xüsusilə uşaqlara paxlalı bitkilərin verilməsi məsləhət görülmür. Çünki paxlalı bitkilərlə qidalanma onların səhhətində mənfi fəsadlara səbəb ola, müxtəlif problemlər yarada bilər”.\n“Paxlalı bitkilər qaraciyərində ferment çatışmazlığı olan uşaqlara daha çox mənfi təsir göstərə bilər. Amma sağlam uşaqlarda heç bir problem yarada bilməz. Yox əgər qaraciyəri sağlam uşaqlarda problem baş verirsə, deməli zəhərlənmə paxlalı bitkilərin tərkibi ilə bağlıdır. Həmin bitkilərin tərkibindəki nitratlar, nitritlər, digər gübrələrdən zəhərlənmə halı baş verə bilər. Paxlalı bitkilərin öz tərkibində isə insanı zəhərləyəcək heç nə yoxdur” — deyə professor qeyd edib.\nLənkəran Rayon Mərkəzi Xəstəxanasının baş həkim Ağabala Kəlbiyev də deyib ki, zəhərlənmə faktı cənub bölgəsinə xas olan xəstəlikdən baş verib: “Bu xəstəlik indi yox, həmişə olub. Hər il 4-5 uşaqda may ayında belə zəhərlənmə halı müşahidə olunur. Xəstəliyin adı pavizmdir. Bunun səbəbi isə uşaqların qaraciyərində irsi olaraq ferment çatışmazlığıdır”.\n“Belə ki qaraciyərində ferment çatışmazlığı olan uşaq paxla yeyəndə dərhal zəhərlənmə baş verir. Çünki bu zaman qanda hemoliz (hemoqlobinin qan plazmasına çıxması ilə müşayiət olunan eritrositlərin qılafının dağılma prosesi – red.) baş verir. Xəstə vaxtında həkimə müraciət edəndə qanı yuyulur və heç bir problem olmur. Amma qan yuyulmazsa, o zaman başqa fəsadlar baş verə bilər” — deyə baş həkim vurğulayıb.


""JARA” festivalı ildən-ilə daha marqlı və miqyaslı olur".\nBu barədə Xalq artisti Emin Ağalarov Bakıda növbəti "JARA” musiqi festivalının başlamasına həsr olunan mətbuat konfransında bildirib.\n"Bu il ciddi hazırlaşmışıq, üçüncü səhnəni tikib qurtardıq. Festivalda hər gün 70-dək artist çıxış edəcək”, - deyən müğənni Bakı tamaşaçılarının qədirbilən olduğunu də qeyd edib.\nGələn il "Jara America” festivalının keçiriləcəyini deyən Emin Ağalarov həmin tədbirə Avropa, Türkiyə, ABŞ müğənnilərinin dəvət olunacağını diqqətə çatdırıb.\nBakı təəssüratlarını və festival ərəfəsində əhvalını bölüşən Rusiyanın Xalq artisti Filip Kirkorov da bu dəfəki festivalda həmvətəni Yulia Zivertlə duetdə çıxış edəcəyini qeyd edib: "Bu ilki festivalda təcrübəli müğənnilər gənclərlə birgə oxuyacaq, özü də onların mahnılarını ifa edəcəklər. Biz də Yulia ilə onun mahnısını oxuyacağıq. Ümumiyyətlə, "JARA”nın fərqi daim keçirilən sınaq proqramlarıdır. Məsələn, sabah Azərbaycanın Xalq artisti Aygün Kazımova ilə çox maraqlı duetimiz olacaq”.\nRusiyanın daha bir müğənnisi Lolita da Bakı festivalının təşkilat işinə yüksək qiymət verib. Rusiyanın Əməkdar artisti Qriqoriy Leps də "JARA” festivalını müasir musiqi sənətinin mənzərəsini əyani görmək baxımdan yaxşı fürsət olaraq dəyərləndirib.\nQeyd edək ki, Xalq artisti Emin Ağalarov, Rusiyanın Əməkdar artisti Qriqoriy Leps, Rusiyanın "Qızıl qramofon” mükafatı laureatı Sergey Kojevnikov tərəfindən təşkil olunan "JARA” festivalı artıq 4-cü dəfədir keçirilir. Belə ki, 25-28 iyul günləri Nardaran qəsəbəsi yaxınlığındakı "SeaBreeze” istirahət mərkəzində keçirilən festival çərçivəsində "non stop" formatda əyləncələr təklif olunan 80-dən artıq müğənninin möhtəşəm konsertləri, defilelər, işıqlı şou, axşam qürubu rəqsləri əsrarəngiz, başqa musiqi festivallarda görünməyən ab-hava yaradır. Üstəlik bu dəfəki festivalda dəniz qırağındakı əsas səhnədən əlavə iki hovuz və daha iki geniş səhnə quraşdırıldığı, nahar və VİP məkanlarının genişləndirildiyi bildirilir, nəticədə rekord göstəricilər əldə etmək hədəflənir/Report


Menzil 10 mertebeli binanin 3cu mertebesinde yerlesir, bina 15 ildir tikilib. Ku / Sumqayıt / Azerbaycan / yeni tikili ev alqi satqisi / ev alqi satqisi,kiraye evler,ev elanlari, dasinmaz emlak\n3 otaq, yeni tikili ev alqi satqisi #25645 *\nMenzil 10 mertebeli binanin 3cu mertebesinde yerlesir, bina 15 ildir tikilib. Kupcasi, (kupcada kv 98 dir ama real olcu 117dir.) qazi, isti soyuq su 24 saat, lifti, iki balkonu (2-side plastik aynebendli), Genis metbexi, kroidoru var. 5 ilden coxdur evde yasayis yoxdur. Tecili satilir. Telefon elaqesi ucun xahis olunur axsam saat 10dan sonra narahat etmeyesiniz\nÜnvan:Sumqayıt, 15ci Kvartal Bina 40a Menzil 6. Sumqayit


Ölklərin Müstəqiliyinin 25 illiyi və Türk yazı günü münasibətilə keçirilən forumda Qazaxıstan Respublikası dövlət katibi Gülşara Abdılxalıkova, türkdilli dövlətlərdən, eləcə də dünyanın bir çox ölkələrindən rəsmi şəxslər, beynəlxalq təşkilatların rəhbərləri, diplomatik nümayəndəliklərin təmsilçiləri, 20 ölkədən ekspertlər, alimlər iştirak ediblər.\nForumda AMEA vitse prezidenti İsa Həbibbəyli, Azərbaycan İqtisad Universitetinin rektoru, Türk dünyası İqtisadçılar İttifaqının prezidenti Ədalət Muradov, AMEA Nəsimi adına Dilçilik İnstitutunun direktoru Möhsün Nağısoylu, AMEA Arxeologiya və Etnoqrafiya İnstitutunun frofessoru Zaur Həsənov, Milli məclisin deputatlari Cavanşir Feyziyev, Sevinc Hüseynova ölkəmizi təmsil ediblər. Forumda Türk Akademiyası tərəfindən Türkçülük elminin inkişafında göstərdikləri xidmətlərə bir sıra elm xadimlərinə qızıl Medal təltif edilib. Forum çərçivəsində Azərbaycanın Qazaxıstandakı səfiri Rəşad Məmmədov, Prezident İlham Əliyevin müasir ədəbiyyatın görkəmli nümayəndəsi və tanınmış ictimai xadim Oljas Süleymanov haqqında sərəncamını oxuyub və 80 illik yubileyi münasibətilə təltif etdiyi Fəxri Diplomu təqdim edib. Forumda "Avrasiya məkanında elmi əməkdaşlıq və inteqrasiya: Müasir yanaşmaların axtarışı" Türkdilli Dövlətlərin Müstəqilliyinin 25 illiyinə; "Türkologiya yeni mərhələdə: Metodoloji yanaşmalar, müasir texnologiyalar və fənlərarası aspektləri" Bakı türkoloji Konqresin 90 illiyinə; "Türk irsi müasir etnik-mədəni inteqrasiya kontekstində" 850 illiyinə Xoca Əhməd Yasəvinin vəfatına; "Böyük Çölün sivilizasiyası: ümumi və xüsusi" Yusif Balasaqunlunun 1000 illiyinə həsr edilmiş panellərdə müzakirələr aparılıb. "Böyük Səhra"nın mədəniyyəti, həmin sivilizasiyada insanın formalaşması kimi mövzular müzakirə olundu. Həmçinin humanitar elmlərin fundamental əsaslarla öyrənilməsi üçün ideyalar və nəticələr ətrafında fikir mübadiləsi aparıldı. Tarix, arxeologiya, etnoqrafiya, folklor, ədəbiyyat və incəsənət, dil və terminologiya elmlərinə və sahələrinə dair məşhur alimlərin mülahizələri dinlənilib. Forumda Türk Akademiyasının fəaliyyəti dövründə nəşr edilən kitabların sərgisi keçirilib. Forum çərçivəsində bir sıra beynəlxalq elmi müəssisələrlə Türk Akademiyası arasında Memorandum imzalanıb.


Yunis surəsi 36 41 47-48\n“Hər ümmətin bir” Mehdi (ə.s)-ı, bir elçisi “bir elçisi vardır. Onlara rəsulları gəldiyi zaman” əbcədi neçə? 2021. Bir dənə rəqəm verir, 2021. Hərf cəmi 2021.” “Hər ümmətin” məsələn, müsəlmanlar bir ümmət, “bir elçisi” bir elçisi, bir Mehdisi vardır. “Onlara rəsulları”… ardı... →


İtaliyada “Kazamonika” mafiya şəbəkəsinin 23 üzvü həbs edildi\n18-04-2019 00:09 - Virtualaz.org - Hadisə 1\nİtaliya polisi tərəfindən Romada keçirilən əməliyyat nəticəsində “Kazamonika” mafiya şəbəkəsinin 23 üzvü həbs edilib.\nYerli mətbuat xəbər verir ki, həbs edilənlər müxtəlif cinayətləri törətməkdə, habelə narkotik vasitələrin qanunsuz dövriyyəsində ittiham olunurlar.\nBildirilir ki, “Kazamonika” Romada ən tanınmış kriminal ailədir.\nİtaliya polisi tərəfindən Romada keçirilən əməliyyat nəticəsində “Kazamonika” mafiya şəbəkəsinin 23 üzvü həbs edilib. Yerli mətbuat xəbər verir ki, həbs edilənlər müxtəlif cinayətləri törətməkdə, habelə narkotik vasitələrin qanunsuz dövriyyəsində ittiham olunurlar.\n18-04-2019 23:29 - Ona.az - Hadisə\n18-04-2019 23:14 - Pia.az - Hadisə\nBu gün Xəzər Rayon Məhkəməsində Azərbaycana gələn əcnəbilərin viza rəsmiləşdirilməsi zamanı xidməti vəzifə səlahiyyətlərindən sui-istifadə edərək qanunla müəyyən edilmiş ödəmələrdən artıq məbləğdə pul almaqda təqsirləndirilən XİN-in Konsulluq idarəsinin beynəlxalq hava limanındakı viza şöbəsinin 3-cü katibi Elton Xəlilli və Nazirliyin digər əməkdaşı Anar Quliyevin cinayət işi üzrə məhkəmə iclası başa çatıbPİA.az "Report"a istinadən xəbər verir ki, hakim Tərlan Əkbərovun sədrliyi ilə keçirilən prosesdə təqsirləndirilən şəxslərə hökm oxunub.\n18-04-2019 15:23 - Day.az - Hadisə\nYox, əgər məktəbdə müəllimlər arasında dərs bölgüsü intriqası gedirsə və bu şagirdin gözü qarşısında baş verirsə, hansı həmrəylikdən, psixi və fiziki zorakılıqdan qurtarmaqdan danışmaq olar?! Məktəb psixoloqu əsas haradan və necə başlamalıdır ki, sabah günahkar qismində olmasın? Tarix boyu məktəb elm-təhsil ocağı olub.\nEv dustağı olan direktoru hansı qadağalar gözləyir?\n18-04-2019 14:22 - Musavat.com - Hadisə\nHüquqşünas qeyd edib ki, ev dustaqlığı qətimkan tədbiri qismində təqsirləndirilən şəxsi həbsdə saxlamadan və cəmiyyətdən tam təcrid etmədən, lakin məhkəmənin qərarı ilə müəyyən edilən azadlıq və digər bir sıra hüquqlara məhdudiyyətlər qoyulmasından ibarətdir: “Ev dustaqlığının qətimkan tədbiri qismində seçilməsi məsələsinə məhkəmə tərəfindən yalnız müdafiə tərəfinin vəsatəti əsasında həbs qətimkan tədbirinin seçilməsi haqqında qəbul olunmuş qərarın əvəz edilməsi kimi baxıla bilər”.\nBakıda qadınlar yolu bağladı - VİDEO\n18-04-2019 14:12 - Bakupost.az - Hadisə\nYeni Suraxanı qəsəbəsinin bir qrup sakini su gəlmədiyi üçün Mərdəkan yolunu bağlayıb. Bakı şəhəri və onun ətrafı qəsəbələrində bu işlər mərhələli şəkildə həyata keçirilir.\nÇində güclü meşə yanğını -\n18-04-2019 08:26 - Teleqraf.com - Hadisə\nÇinin Çenyan şəhərində (Lyaonin əyaləti) yerli vaxtla saat 13:50-də meşədə yanğın başlayıb. Teleqraf.com xəbər verir ki, güclü külək səbəbindən yanğın tez bir zamanda böyük məsafəyə yayılıb.\nBiG.AZ Türkiyə mətbuatına istinadən xəbər verir ki, hadisə qarşı tərəfə qaçaraq keçmək istəyən 26 yaşlı Saim Polatın başına gəlib. Bir anın içində havaya uçan Saim Polat heç nə olmamış kimi ayağa qalxıb yoluna davam edib.\nÖlkə.az saytının yaydığı məlumata əsasən, Nigarın intihar etməsinə səbəb onun Həsən (ad şərtidir) adlı sevgilisidir. Həsən (ad şərtidir) isə ayrılığa razı olmayaraq Nigara müxtəlif yollarla təzyiqlər göstərib.\n18-04-2019 21:12 - Virtualaz.org - Siyasət\nMərdəkanda piyadanı vurub qaçmış sürücü saxlanıldı\n18-04-2019 17:02 - Virtualaz.org - Hadisə\nBakıda piyadanı vurub qaçan sürücü saxlanılıb. Daxili İşlər Nazirliyi mətbuat xidmətindən verilən məlumata görə, aprelin 6-da Xəzər rayonunun Mərdəkan qəsəbəsi ərazisində müəyyən edilməmiş avtomobillə yolun kənarında dayanmış qəsəbə sakini R.Əzizov vurulub.\n18-04-2019 16:30 - Virtualaz.org - Siyasət\nKXDR ABŞ-la danışıqlarda Pompeonun iştirakını istəmir\n18-04-2019 14:54 - Virtualaz.org - Siyasət\nŞimali Koreyanın xarici siyasət idarəsi Pompeonu Pxenyanın mövqeyini anlamamaqda ittiham edib: “Hətta gələcəkdə ABŞ-la dialoq bərpa olunsa, biz yalnız onu istərdik ki, bizimlə danışıqlara Pompeonun əvəzinə daha mehriban və ünsiyyət təcrübəsinə malik şəxs çıxsın”.\n18-04-2019 13:50 - Virtualaz.org - Hadisə\nTrampın kürəkəni etiraf etdi\n18-04-2019 13:44 - Virtualaz.org - Siyasət\nAznews.az xəbər verir ki, Kuşner Trampın layihələrindən söz açıb və bundan sonra Türkiyənin potensialını daha çox ortalığa çıxarmaq üçün çalışacaqlarını vurğulayıb. Fərqli sektorlarda yeni yollar, yeni ortaqlıqlar yaratmaq bizim işimiz olmalıdır.\nGeneral Elçin Quliyev Azərbaycan-Rusiya sərhədində\n18-04-2019 11:27 - Virtualaz.org - Siyasət\nVirtualaz.org DSX-nın mətbuat mərkəzinə istinadən bildirir ki, səfər çərçivəsində “Samur” dövlət sərhədindən buraxılış məntəqəsində sərhəd nəzarətinin həyata keçirilməsi üzrə xidməti fəaliyyətə baxış keçirilib, Azərbaycan Prezidenti İlham Əliyevin dövlət sərhədindən buraxılış məntəqələrində yoxlama prosedurlarının sadələşdirilməsi barədə verdiyi tapşırıqların icra vəziyyəti və bu istiqamətdə görülmüş tədbirlərin səmərəliyinin qiymətləndirilməsi məqsədilə dövlət sərhədindən keçən şəxslərlə söhbətlər aparılıb, ölkəyə gələn və ölkədən gedən şəxslər və nəqliyyat vasitələri üzərində sərhəd nəzarətinin effektivliyinin daha da artırılması və keçid müddətlərinin maksimal azaldılması məsələləri nəzərdən keçirilib.


Şirkət öz əməkdaşını niyə tutdurmaq istəyir? – » Yenixeber.org - Oxu xəbərin olsun\nYenixeber.org: Beynəlxalq Mətbuat Mərkəzində keçirilən mətbuat konfransında Samir Zeynalov bildirdi ki, “Koroğlu” MMC-nin rəhbərliyinin əsassız ittihamları nəticəsində Əliyev Rauf Hidayət oğluna qarşı Cinayət Məcəlləsinin 179.3.2-ci maddəsi ilə (Mənimsəmə və israf etmə) ittiham irəli sürülüb və bir ilə yaxındır ki, Bakı Ağır Cinayətlər Məhkəməsində mühakimə olunur. Hakimlər onun əleyhinə faktlar olmadığı üçün qərar verə bilmirlər. “Koroğlu” MMC-nin rəhbərliyi isə məhkəməyə təzyiq etdiyindən R.Əliyevə bəraət verilməsi də mümkün olmur. Bu səbəbdən məhkəmə prosesi uzadılır.\nSamir Zeynalov bildirib ki, nümayəndəsi olduğu Əliyev Rauf Hidayət oğluna qarşı yönələn ittihamın tərkib hissəsində kiçik də olsa mötəbər sübut yoxdur. Lakin o, bu gün qondarma ittihamla həbs edilmək təhlükəsi qarşısında qalmaqla bərabər, intihar həddinə də çatıb.“Əliyev Rauf şirkət rəhbərliyinin ilk və tək qurbanı deyil. Əgər o həbs olunarsa və yaxud da intihar edərsə, artıq “Koroğlu” MMC-nin rəhbərliyi bu durumdan digər işçiləri qarşısında faydalanacaq. Hiddət və təəsüf doğuran əsas məqam isə ondan ibarətdir ki, şirkət rəhbərliyinin bu əməllərinə dövlətin səlahiyyət tanıdığı imtiyazlı şəxsləri də ortaq olur. Bakı Ağır Cinayətlər Məhkəməsinin mövcud işə baxan kollegiyası qətiyyən tərəfsiz, qərəzsiz, ədalətli olmaq niyyətində deyil. Uzun müddətdir davam edən süründürməçilik və mənasız məhkəmə çəkişmələri nəticəsində gənc Raufun səhhətində nevrotik problemlər meydana gəlib. Tanınmaz hala düşməklə, həkim müalicəsi almaqla cəmiyyətdən təcrid olub, sarsılıb. Amma məhkəmə kollegiyası ona qarşı ədalətli yanaşmaq, mərhəmətli olmaq istəmir. Qeyd edim ki, iş üzrə cinayət kollegiyasına sədrliyi hakim Mahmud Ağalarov həyata keçirir”.\nOxunub: 7150Tarix: 16-04-2018 12:30\n"Rabitə işi" təxirə salındı -Təqsirləndirilən şəxsin şəkəri yüksəlib\nVəkillər təqsirləndirilən şəxslərə bəraət istəyiblər -“Rabitə işi”\n"Axı onların hüquqları pozulur, əziyyət çəkirlər" -“Rabitə işi”ndə vəkil hakimə etiraz etdi\n“Bu adam pulun ödəyib oturub, biz də gəlib-gedirik” –"RABİTƏ İŞİ"


Vaşinqton meri AXC-nin 100 illiyi ilə bağlı Bəyannamə imzaladı\n5 İyun 2018 07:42\nABŞ-ın paytaxtı Vaşinqton şəhərinin meri Myuriel Bouzer Azərbaycan Xalq Cümhuriyyətinin yaranmasının 100 illiyi ilə əlaqədar olaraq bəyannamə imzalayıb.\nAzərbaycanın ABŞ-dakı səfirliyindən Publika.az-a verilən məlumata görə, Bəyannamədə 1918-ci il 28 may tarixində Müsəlman Şərqində ilk dünyəvi parlamentli respublika olan Azərbaycan Demokratik Respublikasının qurulması və dünyanın digər demokratik dövlətləri, o cümlədən ABŞ tərəfindən tanınması bildirilib.\nQeyd edilib ki, Azərbaycan son 25 il ərzində öz suverenlik və müstəqilliyini möhkəmləndirib və hazırda Xəzər regionunda ABŞ-ın müttəfiqi və strateji tərəfdaşıdır. Azərbaycanın ABŞ-dakı səfirliyinin Vaşinqton şəhəri ilə tərəfdaşlıq etdiyini və şəhərin təhsil və mədəniyyətin müxtəlifliyinə öz töhfələrini verdiyi vurğulanıb.\nMer Bouzer imzaladığı bəyannamədə Azərbaycan Xalq Cümhuriyyətinin yaranmasının 100-cü il yubileyində dünyada yaşayan milyonlarla və ABŞ-da yaşayan on minlərlə Azərbaycanlı tərəfindən 28 May tarixinin Milli Gün olaraq qeyd edildiyini və Vaşinqton şəhərində Azərbaycan Milli Günü elan etdiyini bildirib.\nYAP və AK Partiya gənclər təşkilatları arasında görüş keçirildi\nOnlar Günəşin doğuşunu Şuşada izləyəcək - FOTO


Voltron Mövsüm 6 Final izah edildi: Böyük bir Qurban mənzərəni dəyişdirdi - Xəbərlər\n'Voltron' 6-cı Mövsüm Finalı, Bütün Reallıqların Yaxşılığı üçün Bəzi Fədakarlıqlar Edir\nKainat bildikləri kimi sonsuza qədər dəyişdiriləcəkdir.\nSpoiler irəlidə Voltronun 6-cı Mövsümü ilə yaxalansanız.\nOlduğuna inandığım şeylərdə ən yaxşı mövsüm DreamWorks 'Netflix seriyası Voltron Əfsanəvi Müdafiəçi indiyə qədər Paladinlər və müttəfiqləri, bilinən kainatı təhdidlərdən deyil, kosmosda mövcud olan bilinməyən həqiqətlərdən belə qorumaq üçün bəzi bahalı fədakarlıqlar etdilər. Mövsüm 6, qısa yeddi epizodlu qaçışına baxmayaraq, bir çox maraqlı fantastika konsepsiyasını, duyğusal xarakter inkişafını və dəli hekayələrini izah etdi. Ancaq süjet Zarkon və Galra İmperatorluğunun baş barmağından çıxdığına görə yeni hekayələri araşdırma azadlığı, nə baş verdiyini izah etmək üçün bir az izah tələb edir.\nBeləliklə, 6-cı Mövsüm finalı (həqiqətən üç hissəli bir nəticə kimi) işığında, hekayəni indiyə qədər necə bağladıqlarını və nəyi təklif etdiklərini görmək üçün içəridə keçən hadisələrə daha çox diqqət ayırırıq. gələcəyi Voltron . Serial hekayəni bəzi maraqlı istiqamətlərə aparır, buna görə gələcəklər barədə kifayət qədər möhkəm savadlı təxminlər edə bilsək də, kosmosa əsaslanan fəaliyyət seriyasının daha geniş əhatəsi həqiqətən oyun sahəsini açır. İndiyə qədər bildiklərimiz:\nMövsüm 6-nın sonunda Lotorun əsl mahiyyəti sonda ortaya çıxdı. Niyyəti, xarakterinin təqdimatından bəri eyni olsa da - quintessence qaynaqlarına giriş əldə edərək imperiya xalqını təmin etmək - bu məqsədlə Galra şahzadəsini yaramaz bir fırça ilə boyadı. Xarizmatik yarı Altean, Galra yarı xarakterimiz, araşdırmalarında istifadə etdiyi quintessence üçün bədənlərini yığmaq üçün Altean qaçqınlarını atasının qalaktik müharibəsindən çoxdan işə götürdüyü ortaya çıxdı. Lotorun qurbanlarının daha yaxşı xeyir üçün edildiyi iddialarına baxmayaraq bu qədər pisdir. İzləyicilərə, Lotoru həqiqətən həddindən artıq cani kimi görmək üçün əlavə bir təkan lazımdırsa, hətta öz generalları onu həddindən artıq həvəsli bir qəzəb zamanı tərk etdikdən sonra da, mövsüm sonunda məhdudiyyətsiz quintessence-ə məruz qalması əsl mahiyyətini ortaya qoydu (atasının başına gələnlər kimi) , mövsümün əvvəlində bir xatırlatma olaraq istinad edilmişdi) və onu tamamilə dəli etdi.\nAncaq Paladinlər quintessence sahəsindəki fiziki qapını dağıtdılar, ardından Şirlər Qalasının özünü qurban verdilər (güclü teleduv kristalını partladaraq, fərqli gerçəkliklər sayəsində çoxsaylı pozuntuları möhkəmləndirmək üçün super-super kütləli bir cazibə təmin etmək üçün. Lotorun gerçəklik atlaması), bu enerjiyə girişin ən azı müvəqqəti olaraq kəsilməsinin və bununla birlikdə Lotorun kəsilməsinin böyük bir şansı var. Bu, Lotorun yaxşı getdiyini demək deyil. Əlbəttə, o və onun Voltron-un Sincline versiyası (yeri gəlmişkən, bu qədər sərtdir) bu anda özünəməxsusluq sahəsinə ilişib qala bilər, lakin Lotorun ağıllı zəkası və Altean-inkişaf etmiş texnologiyası ilə birləşən bu qədər xam enerjiyə giriş imkanı var. , gələcək epizodlarda bir şəkildə və ya başqa bir şəkildə görünəcəyinə inanarsan. Bu arada daha maraqlı sual, qırılmış Qalra İmperatorluğunun Sendakın hakimiyyəti altında (və ya başqa bir rəqib) indi Lotorun görünmədiyi üçün necə irəliləməsidir. Paladinlər üçün yeni bir qala tikmək istəsələr (ehtimal ki, köhnənin qatılaşdırılmış büllur qalıqlarını bir şəkildə istifadə edərək) Yer üzünə çatmaq üçün uzun bir səyahətə sahibdirlər və qapı salmaq imkanlarına malik olmadıqları üçün hop, çox güman ki, Sezon 7-də bir az yol səyahət hekayəsi saxlayırıq. Bu bizə Paladinlərin özləri üçün Krolia və Romelle (şahzadənin adı) kimi yeni gələnlərlə yaxalanması üçün yaxşı bir şans verəcəkdir. qardaşı Bandor ilə birlikdə orijinal seriyadakı Pollux planetini) və yeni qovuşan Shiro.\nGəlin Şiro haqqında danışaq. İmperator Zarkonla döyüşündən sonra tanıdığımız və sevdiyimiz Şiro yox oldu, ya da heç olmasa fiziki forması keçmişdi. Şironun ruhu, heç kimin bilmədən, Qara Aslanın içində sığındı. O döyüşdən bəri Paladinlərin və izləyicilərin birlikdə qaldıqları Şiro əslində Keithin Mançurlu Şiro ilə döyüşü zamanı möhtəşəm bir şəkildə havaya uçan ürpertici Galra gəmisindəki bir çox klon idi.\nbu ay netflix-də hansı filmlər var\nMövsüm 6-nın sonunda Allura yeni tapdığı Altean simya bacarıqlarını istifadə etdi - bunlara quintessence və görünür ki, digər enerji növlərini köçürmək daxildir - Shironun ruhunu yaralı, lakin bərpa olunmuş klonunun bədəninə köçürərək bərpa etmək. Buradakı yeganə dezavantaj, geri dönən Şironun özünü bir qolu qısa və tamamilə ağ bir saçlı saç tapmasıdır. Ödəmək üçün ən pis qiymət deyil!\nBəs Mövsüm 7-də nə gözləyə bilərik? Allura, Coran və Romelle sayəsində yəqin ki, sağlam bir Altean sərgisinin dozası; Keith və Krolia arasında maraqlı bir ailə dinamikası (və teleportasiya edən canavar!); bəlkə də tərk edilmiş (və Keith və Acxa arasında bəlkə də daha çox qığılcım) boşluqda üzən Lotorun generalları ilə bir iş; və Lotor, Allura və sevgilisi Lansın yaratdığı sevgi üçbucağından bir az yıxıldı. Başqa sözlə, drama Mövsüm 7-də sükanı ələ keçirsə və hərəkət bir az nisbi arxa oturacaq götürsə təəccüblənməyin. Narahat olma, çünki danışmağa çox hekayə qaldı!\nMövsüm 6 haqqında nə düşündünüz və Mövsüm 7-də nələri görmək istəyirsiniz? Şərhlərdə bizə məlumat verməyinizə əmin olun!\nUlduz müharibələr qiyamçıları 4. sezona nə vaxt başlayır\nnetflix-də köhnə elmi fantastik filmlər\ntaxtlar mövsümü bitdi\nbaşqa bir yırtıcı film olacaq?\nyaxında yeni filmlər 2017\n2001 mənası bitən bir kosmik odisseya\nözünəməxsus uşaqlar üçün həsrət peregrine's eva green


Siyasət: Fransız tarixçi erməniləri faktlarla ifşa etdi – - GULUSTAN.INFO\nÇərşənbə, 05 Avqust, 2020, 11:07\nFransız tarixçi erməniləri faktlarla ifşa etdi\nTanınmış fransız tarixçi Maksim Qauinin müəllifi olduğu məqalədə belə bir fikir yer alıb: 2019-cu ilin oktyabr ayında Azərbaycan Prezidenti İlham Əliyev Ermənistanın Njde kimi faşistləri dəstəkləyənlərə sayğı göstərdiyi üçün Nikol Paşinyanı ittiham edəndə, o, müqavimət göstərməyə çaşdısa da, özünü təkzib etdi.\nQeyd edək ki, Maksim Qauin 1915-ci il hadisələrini ədalətli şəkildə araşdıran avropalı tədqiqatçılardan biri kimi erməni saxtakarlığının ifşa edilməsində böyük işlər görüb. Tədqiqatçının ifşaedici yazıları hər zaman Ermənistan hakimiyyətini və erməni millətçi dairələrini narahat edib. (azertag.az)\nBelarus ilə Rusiya arasında gərginlik - Səfir nazirliyə çağrıldı - Terror iddiası\nBelarusda 33 rus muzdlunun saxlanıldığı iddialarından sonra Rusiya səfiri Xarici İşlər Nazirliyinə çağrılıb. Gulustan.info xəb...\nPolitoloq: "Putin Ərdoğanla görüşlərində Azərbaycan-Ermənistan qarşıdurmasını da müzakirə etmək məcburiyyətindədir"\n«Kreml Türkiyənin Azərbaycanda var olduğunu qəbul edib. Bundan sonra Putin Ərdoğanla görüşlərində və telefon söhbətlərində S...\nAzərbaycan Respublikasının Prezidenti İlham Əliyev iyulun 29-da İsmayıllı rayonuna səfəri zamanı xalqımızın ümummilli lideri Heyd...\nYunanıstandan geri addım: "Türkiyə ilə dialoqa hazırıq"\nSon dövrlər Türkiyə ilə münasibətləri gərgin olan Yunanıstan rəsmi Ankara ilə dialoqa hazır olduqlarını açıqlayıb. Gulustan.in...\nRazi Nurullayevin rəhbərlik etdiyi AXCP-nin adı dəyişdirildi\nRazi Nurullayevin rəhbərlik etdiyi AXCP-nin adı dəyişdirildi Deputat Razi Nurullayevin sədrlik etdiyi Azərbaycan Xalq Cəbhəsi ...\nPrezidentdən yeni baş konsul təyinatı - SƏRƏNCAM\nNərminə Elsevər qızı Mustafayeva Türkiyə Respublikasının İstanbul şəhərində Azərbaycan Respublikasının baş konsulu təyin edilib. ...\nABŞ Türkiyə sərhəddində hərbi baza qurdu - "Lozanna" müqaviləsinin şərtləri pozuldu\nABŞ Yunanıstanla Türkiyə sərhəddində Dədəağac ərazisində hərbi baza qurub. Gulustan.info xəbər verir ki, hərbi bazanın açılışı...\nAlmaniya Türkiyə arasında yeni gərginlik - Silah satışı dayandırılıb\nAlmaniya Türkiyəyə silah satışını dayandırıb. Gulustan.info xəbər verir ki, bu barədə jurnalistlərə açıqlamasında Almaniyanın ...


Yanığın nağılı haqqinda nagil\nYanığın nağılı Movzusunda Nagil\nBiri var idi, biri yox idi, bir qoca qarı var idi. Qarının sonu-sopu bir oğlu var idi. Oğlanı Yanıq deyə çağırardılar. Onlar olduqca yoxsul idilər. Dünyanın varından bir uçuq daxmaları, üç qazları var idi.Bir gün qoca qarı oğlu Yanığı çağırıb dedi:\n– Bala, mən bu qazları dar günümüz üçün saxlamışdım. Apar, birini bazarda sat, taxıl al, gətir. Əlimiz bir yana çıxana kimi dolanaq.\nYanıq qazı götürüb yaxın şəhərə gəldi. Toyuq dəllalları bunu görüb dedilər:\n– Ay oğlan, cücənə nə verək?\nYanıq ha dedi: “Bu qazdı”. Dedilər: “gözlərin səni alladır, cücədi ki, cücədi”.\nDəllallar Yanığın başını yozub qazı cücə adına ondan aldılar.\nYanıq pulu alıb bazarda dolanırdı, bir də gördü ki, avara adamlar qəssab dükanının qabağında bir iti döyürlər. Yanığın itə yazığı gəldi. Pulu onlara verib iti aldı, yanına salıb evlərinə gətirdi.\nQarı bunu görüb dedi:\n– Ay oğul, biz özümüz nə gündə dolanırıq ki, bunu da bir yandan boğazortağı gətirdin?\n– Ana, döyürdülər, yazığım gəldi.\nQarı Yanığını çox istəyirdi. Daha onun ürəyini sındırmadı.\nSabahısı o biri qazı ona verib dedi:\n– Oğul, apar qazın birini də sat. Amma bu dəfə taxıl almamış gəlmə.\nYanıq qazı götürüb şəhərə gəldi. Yenə toyuq dəllalları onu görüb dedilər:\n– Bu sərçənə nə verək?\nYanıq dedi: “Ay canım, bu sərçə deyil, qazdı”. Dedilər: “yox, sərçədi ki, sərçədi”.\nDəllallar bu dəfə də qazı Yanıqdan sərçə qiymətinə aldılar.\nYanıq əlində pul bazarda dolanırdı, bir də gördü ki, kababçı dükanının qabağında bir pişiyi döyürlər. Yanığın yazığı gəldi, pulu verib pişiyi onların əlindən aldı, evlərinə gətirdi.\nQarı ağzına gələni qaynar su kimi Yanığın üstünə tökdü. Yanıq söyüşün, qarğışın altında itdi, ancaq pişiyi buraxmadı. Sabah oldu. Yenə qarı Yanığı çağırıb dedi:\n– Ay oğul, apar bu qazı da sat. Amma o biri qazlar kimi eləmə, taxıl al gətir. Acından ölərik.\nYanıq qazı götürüb, şəhərə getdi. Yenə toyuq dəllallarına rast gəldi. Dedilər:\n– Bu yapalağına nə verək?\nYanıq ha dedi: “Ay canım, bu yapalaq deyil, qazdı”. Dedilər: “yox, yapalaqdı ki, yapalaqdı”.\nDəllallar bu dəfə də qazı yapalaq qiymətinə aldılar.\nYanıq yenə də əlində pul bazarda dolanırdı, bir də gördü əttar dükanının qabağında bir siçan tutublar, öldürmək istəyirlər. Yanığın yazığı gəldi. Əlindəki pulu verib siçanı aldı. Götürüb evə gətirdi.\nQarı bunu görüb oğluna qarğamağa başladı:\n– Ay oğul, sən nə yaman sözə baxmaz oldun. Yaxşı demişlər ki,\nağıllı oğul mal-dövlət yığar, ağılsız oğul it-pişik. Bunları neyləyəcəksən? Yanıq dedi:\n– Ay ana, bunlar bizə nə ziyan vuracaqlar? Qurddan-quşdan yeyib, başlarını dolandıracaqlar. Bir də deyiblər: “Gərəksizi saxla, bir gün gərək olar”. Qoy qapı-bacanı qorusunlar.\nBir gün oldu, ana ilə bala aclarından öləsi oldular.\n– Ay oğul, bir kəndə çıx, bəlkə bir iş tapıb çörək pulu qazanasan.\nYanıq bir xurcun götürüb dəryanın qırağına getdi. Gördü bir balıqçı tor atıb dəryadan balıq tutur. Dedi:\n– Balıqçı əmi, olar ki, mən də sənə kömək eləyim, axşam mənə də bir az balıq verəsən aparım?\nYanıq balıqçı ilə o gün axşama qədər balıq tutdu. Axşam balıqçı tutulan balıqları onunla böldü. Yanıq balıq payını xurcuna doldurub evlərinə gəldi. Bunu görəndə qarının gözləri parıldadı. Yanıq balıqları xurcundan yerə boşaltdı, bir-bir qarınlarını yarmağa başladılar. Balıqların birinin qarnından bir ala muncuq çıxdı. Yanıq acıqlandı, dedi:\n“Xalqın bəxtinə balıq qarnından yaqut, zümrüd çıxar, mənim bəxtimə ala muncuq çıxır”.\nYanıq ala muncuğu bir daşın altına qoyub qırmaq istədi. Ala muncuq dilə gəlib dedi:\n– Məni qırma. Saxla, sənə gərək olaram. Məni dilinin altında saxla. Mən arzu muncuğuyam.\nYanıq sevindi, ala muncuğu götürüb dilinin altına qoydu. Anasının yanına getdi, dedi:\n– Ana, get padşahın qızını mənə al. Qarı dedi:\n– Ay oğul, get tayını tap. Sənin nəyin var ki, padşah sənə qız verə?\n– Ay ana, sən get, istə, verməz — verməsin.\nQarı əlacsız getdi, padşahın elçi daşının üstündə oturdu. Padşah bunu görüb adam göndərdi ki, “gedin, görün o nəçidi, gəlib mənim elçi daşımın üstündə oturub”.\nPadşah adamları gəlib, qarını içəri apardılar.\n– Mənə görə nə qulluq?\nQarı qorxa-qorxa dedi:\n– Sənə qurban olum, bizim ölmüş Yanıq sizin qızınızı istəyir.\n– Get, oğluna de, yeddi dəvə yükü qızıl, bir də qızıl məcməyi içində bir qızıl xoruz gətirsin, qızımı ona verim.\nQarı şaha baş endirib çıxdı, oğlunun yanına gəldi, dedi:\n– Padşah deyir: “Yeddi dəvə yükü qızıl, bir də qızıl məcməyinin içində bir qızıl xoruz gətirsin, qızımı ona verim”.\nYanıq bir tərəfə çəkilib dedi:\n– Ay ala muncuq, mənə yeddi dəvə yükü qızıl, bir də qızıl məcməyi içində bir qızıl xoruz gərəkdi.\nAla muncuq dedi:\n– Get, hazır olar.\nYanıq içəri girib dedi:\n– Ana, şeylər hazırdı. Apar, padşaha ver.\nQarı qapıya çıxdı, gördü doğrudan da, şeylər hazırdı. Qarı boğazı qumrovlu dəvələri zınqırhazınqır yüklərlə bərabər çəkdi padşahın qapısına.\nPadşah bu cah-calalı görüb öz-özünə dedi:—“Görəsən yoxsul Yanıq bunları haradan aldı?”.\nPadşah qızıl küplərini xəzinəsinə boşaltdırdı, qarıya dedi:\n– Get, oğluna de, mənə bir cüt ceyran gətirsin ki, birinin tükü yaqut, birinin tükü yəmən. Əgər gətirə bilsə, onda qızımı ona verərəm.\nQarı oğlunun yanına gəldi, dedi:\n– Padşah deyir: “Bir cüt ceyran gətirsin, birinin tükü yaqut, birinin tükü yəmən. Onda qızımı ona verərəm”.\n– Ay ala muncuq, mənə bir cüt ceyran gərəkdi, birinin tükü yaqut, birinin tükü yəmən olsun.\n– Get, hazır görərsən!\n– Ana, ceyranlar hazırdı, apar padşaha ver.\nQarı qapıya çıxdı, ceyranları hazır gördü. Gətirdi, şaha verdi. Şah mat qaldı. Öz-özünə dedi: “Atalar üçə kimi deyib. İndi bir çətinini deyərəm, bacarmaz, qızımı vermərəm”. Dedi:\n– Qarı, get oğluna de, bir imarət tikdirsin, bir kərpici qızıl, bir kərpici gümüş. Sonra qızımı ona verərəm.\nQarı oğlunun yanına gəlib dedi:\n– Padşah deyir: “Bir imarət tikdirsin, bir kərpici qızıl, bir kərpici gümüş, qızımı ona verim”.\nYanıq bir yana çəkilib dedi:\n– Ay ala muncuq, mənə bir imarət lazımdı. Bir kərpici qızıl, bir kərpici gümüş.\n– Get, hazır görərsən.\n– Ana, imarət hazırdı, padşaha xəbər apar.\nQarı çıxdı, imarəti hazır gördü. Getdi şaha dedi.\nŞah qalxdı, gördü doğrudan da, imarət hazırdı. Şahın hər yandan əlacı kəsildi. Yeddi gün, yeddi gecə toy vurdurub qızını Yanığa verdi.\nAmma padşahı elə fikir götürmüşdü ki, Yanıq görəsən bu dövləti hardan alıb? İndi eşit vəzirdən. Padşahın bir cavan vəziri var idi. Padşahın qızında gözü var idi. Öz-özünə dedi: “bu heç belə deyil ki, belə də ola. Mən gərək bu sirri öyrənəm. Yanığın mal-dövlətinə sahib olam, qızı da alam”.\nGünlərin bir günü Yanıq it, pişik və siçan ilə çölə getmişdi. Qarı da qonşuda idi. Vəzir durub gəldi qızın yanına, dedi:\n– Ay qız, sən şah qızı, ola-ola heç layiqdirmi ki, belə bir adamın arvadı olasan. Gəl, sən Yanıq evə gələndə xəbər al ki, o bu dövləti nə ilə ələ gətirib? Elə ki onu bildin, sabah mən gələrəm, söylərsən, ona görə də iş görərik. Atan da səndən razı qalar.\nPadşahın qızı da ağılsızın birisi idi. Vəzirin sözlərinə allandı, razı oldu. Dedi:\n– Çox yaxşı. Öyrənərəm, sabah sənə deyərəm.\nVəzir getdi. Qarı qonşudan, Yanıq da çöldən gəldilər. Padşah qızı üzünü alça kimi turşutdu, qaşqabağını tökdü. Yanıq dedi:\n– Padşah qızı, nə olub, qaşqabağını tökübsən?\n– Sən bu dövləti hardan qazanmısan?\nYanıq heç bir söz demədi.\nPadşah qızı gördü yox, qaşqabaq turşutmaqla Yanıqdan söz almaq olmayacaq. Şirin dilini işə saldı. Əzilə-əzilə dedi:\n– Ay əzizim Yanıq, de görüm, sən bir yoxsul idin, bu dövləti hardan qazandın?\nPadşah qızının şirin sözləri Yanığı yumşaltdı, dedi:\n– Dəryadan bir balıq tutmuşdum, balığın qarnını yardım, bir ala muncuq çıxdı. Budur mənim dilimin altında. Hər nə dilək dilədim, yerinə yetirdi. Səni də, bu dövləti də onunla ələ gətirdim.\nSabah açıldı, Yanıq it, pişik, siçan ilə çölə, qarı da qonşuya getdi.\nPadşah qızı fürsət tapdı, qarabaşı göndərib vəziri yanına çağırtdırdı.\nƏhvalatı ona nağıl elədi. Vəzir dedi:\n– Hər nə var, ala muncuqdadı. Gecə Yanığı yuxuya ver, ala muncuğu ondan oğurla, dilinin altına qoy, sonra əmr elə ki, sən, mən, bu imarət ağ dəryanın o biri tərəfində olaq.\nPadşah qızı razı oldu.\nAxşam oldu. Qız vəziri imarətdə gizlətdi. Çöldən Yanıq, qonşudan qarı gəldi. Yedilər, içdilər, yatdılar.\nPadşah qızı yatmadı. Yanığı yuxuya verəndən sonra onun peysərinə bir yumruq vurdu, ala muncuq dilinin altından düşdü. Qız ala muncuğu götürüb öz dilinin altına qoydu, dedi:\n– Məni, vəziri bu imarətin içində ağ dəryanın o tərəfinə köçür!\n– Gözlərini yum, hazır olar.\nPadşah qızı gözlərini yumdu. Açanda, özünü vəzir ilə imarətin içində, ağ dəryanın ortasındakı təpədə gördü. Bunlar burda qalsınlar, sənə Yanıqdan xəbər verim.\nYanıq sabah açılanda özünü, anasını, iti, pişiyi və siçanı uçuq daxmada gördü. Dilinin altına baxdı, gördü ala muncuq yoxdu. Bildi ki, ala muncuğu padşah qızı oğurlayıb. Padşah qızını axtarmağa getmək istədi. Qapıdan çıxanda it, pişik və siçan onun qabağını kəsib dedilər:\n– Sən qal, biz gedək, ala muncuğu gətirək.\nYanıq razı oldu.\nİt, pişik və siçan padşah qızını axtarmağa getdilər, Padşah qızının sorağını ağ dəryanın ortasındakı təpədən aldılar. Siçan girdi pişiyin ağzına, pişik də mindi itin dalına. Üzə-üzə dəryanı keçib imarətə çıxdılar.\nO qədər gözlədilər ki, axşam oldu. Padşah qızı, vəzir yatdılar. İt qapıda, pişik bacada qaravul çəkdi. Siçan buxarıdan içəri girdi. Quyruğunu padşah qızının burnuna saldı. Qız asqırdı, ala muncuq dilinin altından düşdü. Siçan muncuğu götürüb çıxdı. İt, pişik və siçan məsləhətləşdilər ki, ala muncuğu kim aparsın.\n– Mən aparacağam.\n– Yox, sənin hürmək peşəndi. Öyrənmisən, bir qaraltı gördün, ham-ham hürəcəksən. Onda ala muncuq ağzından düşər. Sən apara bilməzsən.\n– Mən apararam.\n– Yox, sənin dişindən gəlinlər, qızlar zərli boğçanı, qarılar dərmə çuvalı saxlaya bilmirlər. Sən əlinə keçəni dişinlə kəsib tökürsən. Sən ala muncuğu apara bilməzsən. Ala muncuğu mən aparacağam. Çünki:\nŞir əl çəkib belimə,\nKim yapışar əlimə,\nArxam yerə qoyulmaz.\nDərim bərkdi, soyulmaz,\nYüklər üstü yaylağım.\nTəndir beli qışlağım.\nGəlin verir qaymağı,\nQarı çalır quymağı.\nÇöldə gəzmək bilirəm,\nSuda üzmək bilirəm.\nMən muncuğu götürrəm,\nTez Yanığa yetirrəm.\n– Onda özünüz üzüb dəryanı da keçərsiz.\nNə qədər elədilər, it dedi:\n– Yox. Ya muncuğu mənə verəcəksiz, ya da sizi aparmayacağam.\nAxırda əlacsız qalıb muncuğu itə verdilər.\nİt muncuğu ağzına aldı. Yola düşdülər.\nAz getdilər, çox getdilər, dəryanın qırağına lap yaxınlaşdılar. Birdən it bir qaraltı gördü, hürməyə başladı, muncuq ağzından sıçrayıb suya düşdü.\n– Ala muncuğu tapmamış, mən Yanığın yanına getməyəcəyəm.\n– Mən də getməyəcəyəm.\nOturdular gözləməyə. O qədər gözlədilər ki, bir balıqçı gəldi, dəryaya tor atdı. Çoxlu balıq tutdu. Balıqların qarınlarını yardı, itə, pişiyə atdı. Balıqların birinin qarnından ala muncuq çıxdı, siçan tez muncuğu götürdü, gətirdi, Yanığa verdilər. Yanıq ala muncuğu dilinin altına qoydu, dedi:\n– Ala muncuq, imarətimi, padşah qızı da içində, yerində istəyirəm.\n– Çıx, hazır görərsən.\nYanıq çıxdı, imarəti hazır gördü. Vəziri və padşah qızını öldürdü.\nAna, oğul, it, pişik və siçan şadlıqla ömür sürməyə başladılar.


Azərbaycanın Ermənistan tərəfindən işğal edilmiş Qarabağ bölgəsində təbii ehtiyatlar qanunsuz olaraq istismar olunur\n1980-ci illərin sonlarında münaqişənin başlanğıcından və 1990-cı illərin əvvəllərində tam müharibəyə çevrilməsindən bəri, Ermənistan işğal altında olan ərazilərdə yaşayış məntəqələri yaradaraq qanunsuz iqtisadi fəaliyyət və təbii ehtiyatların qanunsuz kəşfiyyatı siyasətinə və digər qanunsuz fəaliyyətlərə başladı.\n1993-cü ildə BMT Təhlükəsizlik Şurası 822 (1993), 853 (1993), 874 (1993) və 884 (1993) saylı qətnamələr qəbul edərək, Azərbaycana qarşı güc tətbiq edilməsini və ərazilərinin işğalını qınadı, Azərbaycanın suverenliyini və ərazi bütövlüyünü, və beynəlxalq səviyyədə tanınmış sərhədlərinin toxunulmazlığı təsdiqlədi. Təhlükəsizlik Şurası bu qətnamələrdə Dağlıq Qarabağ bölgəsinin Azərbaycanın bir hissəsi olduğunu bir daha təsdiqləmiş və işğalçı qüvvələrin Azərbaycanın bütün işğal olunmuş ərazilərindən dərhal, tam və qeyd-şərtsiz çıxarılmasını tələb etmişdir.\nBeynəlxalq təşkilatların sənədlərində də münaqişə zamanı beynəlxalq humanitar və insan hüquqları qanunlarının ciddi şəkildə pozulmasına dair açıq istinadlar var.\nErmənistan tərəfindən işğal olunmuş Azərbaycan ərazilərində qızıl, gümüş və digər sərvətlərin amansız istismarı onun 30 ildir davam edən Azərbaycana qarşı müharibəsinin bir hissəsidir.\nAzərbaycan Xarici İşlər Nazirliyinin 2016-cı ildə açıqladığı “Azərbaycanın işğal olunmuş ərazilərində qeyri-qanuni iqtisadi və digər fəaliyyətlər” adlı hesabata əsasən, bu vəziyyət xüsusən üç sənəddə təsbit edilmiş işğala dair qanunların tətbiq edilməsinə səbəb olur. Həmin sənədlər bunlardır: IV Haaqa Konvensiyasına 1907-ci il Torpaqda müharibə qanunlarına və adətlərinə hörmətlə yanaşmaya dair Əlavə (“Haaqa qaydaları”); 1949-cu il Müharibə zamanı mülki şəxslərin qorunmasına dair Cenevrə Konvensiyası (“Cenevrə Konvensiyası IV”) və 1949-cu il Cenevrə Konvensiyalarına 1977-ci il Beynəlxalq Silahlı Münaqişələrin Qurbanlarının Müdafiəsi ilə bağlı Əlavə Protokol I (“Əlavə Protokol I”).\nBununla birlikdə, Azərbaycanın işğal olunmuş ərazilərində qanunsuz məskunlaşma və iqtisadi fəaliyyət, eyni zamanda BMT-nin Baş Assambleyasının “Azərbaycanın işğal olunmuş ərazilərindəki vəziyyət” haqqında 2005-ci il tarixli qətnaməsinin və BMT İnsan Hüquqları Şurasının 24 mart 2016-cı il tarixli qərarının pozulması deməkdir. Ermənilərin Dağlıq Qarabağla birlikdə işğal etdikləri 7 rayonda qanunsuz məskunlaşmanın mövcudluğu faktı ATƏT-in Azərbaycanın Dağlıq Qarabağı Ətrafındakı İşğal Edilmiş Bölgələrinə göndərilmiş Faktaraşdırıcı Missiyasının (FFM) 2005-ci il Hesabatı ilə rəsmi şəkildə sübut edilmişdir.\nQarabağda qızıl ehtiyatlarının qanunsuz kəşfindən “faydalanan” ən məşhur beynəlxalq saat markalarından biri “Frank Muller Group” şirkətidir. Franck Muller Group-un həmtəsisçisi və baş direktoru Vartan Sirmakes 1956-cı ildə İstanbulda, erməni zərgər ailəsində anadan olub. Vartan Sirmakes, Ermənistana və separatçı Ermənistan rejimi tərəfindən idarə olunan işğal altındakı Dağlıq Qarabağa ən aktiv sərmayə qoyanlardan biridir. 2014-cü ildə Hetq.am tərəfindən bildirildiyi kimi, lüks saat markası Franck Muller-in sədri və ortaq sahibi Vartan Sirmakes, İrəvan mərkəzi üçün planlaşdırılan 120-130 milyon ABŞ dolları dəyərində “Hin Yerevan” (Köhnə İrəvan) inşaat layihəsini maliyyələşdirməyi planlaşdırırdı.\n2015-ci ildə Sirmakesin işğal altında olan Dağlıq Qarabağda qara kürü istehsalçısı Golden Fish şirkətinin sərmayədarı olduğu bildirildi.\nAzərbaycan Dövlət Mineral Xammal Ehtiyatlarından İstifadə Agentliyinə əsasən, “Kəlbəcər, Laçın, Tərtər, Ağdam ərazilərində qızıl, gümüş, mis, molibden, civə yataqları üstünlük təşkil edir, dəmir və xrom yataqları Cəbrayıl, Kəlbəcər, Laçın, kükürd yataqları Tərtər, Kəlbəcər, Ağdam, Füzuli və Cəbrayıl rayonlarının ərazilərindədir. Bundan əlavə, bölgələrdə çınqıl, qum, gil və digər faydalı qazıntı yataqlarının qanunsuz axtarışı və çıxarılması işləri aparılır. ”\nBiz beynəlxalq təşkilatlara və xarici şirkətlərə və məşhurlara müraciət edirik ki, işğal olunmuş ərazilərdə qanunsuz fəaliyyətlərdən hazırlanan məhsulların istifadəsini dərhal dayandırsınlar.\nRamil İskəndərli – sədr\n« Azərbaycan özünümüdafiə hüququndan istifadə edə bilər – AÇIQLAMA\nLivan ermənilərinin Qarabağa köçürülməsi- mənfur siyasətin davamı – MÜSAHİBƏ »


Kəhrizlidə bir ev var...\n09:39 18 Oktyabr 2021\nAMEA-nın vitse-prezidenti, Milli Məclisin deputatı, akademik İsa Həbibbəyli Ağcabədi rayonunun Kəhrizli kəndində görkəmli Azərbaycan yazıçısı və ictimai xadimi Cəlil Məmmədquluzadənin sadiq silahdaşı və tale ortağı Həmidə xanım Məmmədquluzadənin ev-muzeyində olub, muzeyin kollektivi və kənd sakinləri ilə görüşüb.\nTanınmış Azərbaycan ziyalısı Həmidə xanım Məmmədquluzadənin ev-muzeyi bu adlı-sanlı ziyalının mənsub olduğu ocağına - Cavanşirlər nəslinə məxsus tarixi binada yerləşir. Bu Tarixi bina Həmidə xanım Məmmədquluzadənin vəfatından sonra əvvəlcə orta məktəb, sonra musiqi məktəbi kimi fəaliyyət göstərib, 2005-ci ildən isə Ağcabədi rayon Tarix-Diyarşünaslıq Muzeyinin filialı statusunda Həmidə xanım Məmmədquluzadənin ev-muzeyinə çevrilib. Muzeyin direktoru Zeynəb Quliyevanın bu mədəniyyət ocağının tarixi, inkişaf yolu və müasir imkanları haqqında verdiyi məlumatlar muzeyin fondu və ekspozisiyasına dair dolğun təsəvvür yaradıb.\nMuzeydə Həmidə xanım Məmmədquluzadənin atası, dövrünün tanınmış tarixi şəxsiyyətlərindən olan Əhməd bəy Cavanşirin (1828-1903) tərcümeyi-hal sənədləri, nadir fotoları nümayiş etdirilir, əlyazmaları qorunub saxlanılır.\nCəlil Məmmədquluzadənin həyatı və yaradıcılığına, ailə üzvlərinə dair kitablar, fotolar, məktublar, xatirə əşyaları muzeyin əsas eksponatları sırasında xüsusi yer tutur.\nMuzeydə Həmidə xanım Məmmədquluzadə ilə bağlı çoxsaylı şəkillər, məktublar, xatirə əşyaları və nadir əl işləri nümayiş etdirilir. Burada həmçinin Kəhrizli kəndinin tarixinə və yetirmələrinə dair materiallar da var.\nHəmidə xanıma aid bir çox xatirə əşyaları, xüsusən zövqlə toxunmuş əl işləri Kəhrizli muzeyinin nadir eksponatlarındandır.\nAkademik İsa Həbibbəyli muzeyin əməkdaşları, rayonun mədəniyyət işçiləri və kənd camaatı qarşısında Cəlil Məmmədquluzadə və Həmidə xanım Məmmədquluzadə münasibətləri, onların övladları, nəslin davamının sonrakı taleyi ilə əlaqədar məruzə ilə çıxış edib, suallara cavab verib. Sonra Ağcabədi Regional Mədəniyyət İdarəsinin rəisi Qalib Həsənovla birlikdə Həmidə xanım Məmmədquluzadə muzeyindəki xatirə otaqları və eksponatlar ilə tanış olub, bəzi tövsiyələrini və arzularını bildirib, muzeyin rəy kitabına aldığı təəssüratlar əsasında özünün müsbət fikirlərini yazıb. Muzeyin əməkdaşlarının və tədbirin iştirakçılarının birgə xatirə şəkilləri çəkilib.\nAğcabədi Regional Mədəniyyət İdarəsinin rəisi Qalib Həsənov Həmidə xanım Məmmədquluzadənin ev-muzeyinin rolu, əhəmiyyəti və perspektiv imkanları haqqında danışıb və görüləcək işləri nəzərə çarpdırıb.\nAkademik İsa Həbibbəyli son illərdə Cəlil Məmmədquluzadə və müasirləri haqqında çap olunmuş kitabları Həmidə xanım Məmmədquluzadənin ev-muzeyinə hədiyyə edib.\nSonra akademik İsa Həbibbəyli Regional Mədəniyyət İdarəsinin rəisi Qalib Həsənov və Kəhrizli kənd bələdiyyəsinin sədri Rayis Məhərrəmov ilə birlikdə Kəhrizli qəbiristanlığına gedərək, orada Əhməd bəy Cavanşirin və Cəlil Məmmədquluzadənin qardaşı, Səttarxan və Xiyabani hərəkatının fəal iştirakçısı Ələkbər Məmmədquluzadənin (1872-1922) və digər şəxslərin məzarlarını ziyarət ediblər. Tanınmış şəxsiyyətlərin məzarlarının olduğu Kəhrizli qəbiristanlığının daha da abadlaşdırılması ətrafında söhbətlər aparılıb.


Vəsilə Vahidqızı:”Gecə-gündüz bilmədən işimlə məşğulam” – MÜSAHİBƏ – AKTOR.AZ\nVaqif Əsədov: “Piyadaların səhlənkarlığı avtomobil qəzalarına zəmin yaradır” – MÜSAHİBƏ\nTanınmış telejurnalist, Diasporla İş üzrə Dövlət Komitəsinin mətbuat xidmətinin rəhbəri Vəsilə Vahidqızı “525-ci qəzet”ə müsahibə verib.Onun fikirlərini təqdim edirik.\n– Vəsilə xanım, sizi daha yaxından tanımaq istəyənlər üçün bioqrafiyanızı, həyat yolunuzun ən vacib məqamlarını özünüzdən eşidib oxuculara çatdırmaq istərdik. Bildiyimizə görə, jurnalistika fəaliyyətinizə televiziyadan başlamısınız.\n– Doğulub böyüdüyüm Laçından 20 yaşımda çıxmışam və təhsil almaq üçün Bakıya gəlmişəm. Necə deyərlər, gəliş o gəliş oldu. 1992-ci ildə rayon işğal olundu və bütün ailəmiz də Bakıya köçdü. Həmin il Bakı Dövlət Universitetinin jurnalistika fakültəsini fərqlənmə diplomu ilə bitirdim və Azərbaycan Dövlət Televiziyasında işə başladım. 10 il sərasər burada çalışdım. Jurnalist kimi iş həyatımın əvvəli AzTV ilə bağlıdı. Burada, xüsusilə “Səhər” proqramında xeyli təcrübə qazandım. Ordakı mühit jurnalistin formalaşması, yoğrulması üçün çox əlverişli idi. “Səhər”də əldə etdiyim təcrübə, o cümlədən, canlı yayımda sərbəstlik bacarığı mənə sonrakı illərdə, xüsusilə İctimai TV-də ciddi kömək oldu.\nAzTV-dən çıxandan sonra çox qısa müddətdə “İnternyus-Azərbaycan”da çalışdım və Space TV-də “İnsan mənzərələri” adlı layihə etdim. Mənim marağım daha çox başqalarından fərqliliyin hakim olduğu, fikir balansı sistemi ilə işləyən, xalq üçün yaradılan, mülayim səs tonlu ictimai yayımçının efirində proqram və layihələr etmək idi. Şansım gətirdi ki, İctimai Televiziya açılanda məni ora çağırdılar və 13 il orda işlədim. İctimai TV-də də öyrənməyə, tok-şou aparıcılığı sahəsində bacarığımı formalaşdırmağa, artırmağa çalışdım. Bu gün Diasporla İş üzrə Dövlət Komitəsinin xətti ilə səfər etdiyim ölkələrdə azərbaycanlılar məni görən kimi İTV-də aparıcısı olduğum “Ortaq məxrəc” verilişinə baxdıqlarını deyirlər. Bununla yanaşı, “Müzakirə vaxtı” tok-şousunun, “Qarabağreal tarix” verilişinin də müəllifi və aparıcısı, onlarla sənədli filmin ssenasi müəllifi oldum. İctimai TV ilə BBC arasındakı uzunmüddətli əməkdaşlıq bizə çox şeyləri öyrətdi.\n– Necə oldu ki, məhz televiziyanı seçdiniz, telejurnalist oldunuz?\n– Əsl jurnalistika cəmiyyətlə iç-içə olmağın, problemləri işığa çıxarmağın əsas vasitələrindən biridir. Elə bilirdim ki, jurnalistika dünyanı nizama salmağın, ideoloji sistemləri dağıtmağın açarını özündə daşıyır. Jurnalist olmaq istəyirdim, sonra TV daha cəlbedici gəldi. Bu gün parıltısı o qədər olmasa da, TV və jurnalistika bir tutqudur. Və hər yerdə olduğu kimi, burda da uğurun dəyişməz düsturu var. Uğur nəyə bağlıdır? Az-çox qabiliyyət, üstəgəl, bilik, işini sevmək, bir az şans və çox çalışmaq. Özümü jurnalistikada o qədər də böyük uğur qazanmış biri saymıram, amma bu cəhətləri bir araya gətirərək suda batmamağa çalışmışam.\nDüşünürəm ki, dünya hələ də maarifçilikdən üstün dəyər kəşf etməyib. Çalışdığım hər yerdə, hazırladığım proqramlarda maarifçilik xəttinin əsas meyar kimi oturuşmasına çalışmışam.\nTV-də “ölsəm də, işləyərək ölüm” prinsipi ilə işlədim və özümü işinin “muzdlu qatili” hesab edənlərdənəm. Qırx dərəcə qızdırman olsa belə, heç bir proqramın çəkilişinin ixtisara salınmasına razı olmayan, yaxşı nəticə üçün öz formulunu axtaran biri olmağa çalışdım. Bu həvəs və işgüzarlığımı yeni işimdə də qorumağa çalışıram. Evdə, işdə, təyyarədə, bir sözlə, həyatın hər anında, gecə-gündüz bilmədən işimlə məşğulam. Onu da deyim ki, TV ilə bağları qoparmamışam və “Vətən uzaqda deyil” proqramı və ya başqa bir layihə ilə davam etmək fikrindəyəm.\nJurnalistika elə bir sahədir ki, haqqında danışdığın, bəhs etdiyin hadisələr tez-tez dəyişir deyə, sən də yenilənirsən. Amma bəzən mühit sən deyən olmur. Davamlı olaraq keyfiyyəti yüksəlməyən eyni işi gördükcə, eyni biçimdə düşünməyə məcbur olduqca, çarxın içində fırlanan dələni xatırladırsan. Fürsət düşübsə, getmək və həyatına, fəaliyyətinə yeni çalar qatmaq, yenilənmək ən yaxşısıdır. Zaman keçdikcə insan özünə suallar verir: İçində olduğun TV jurnalistikasından narahatsanmı? TV-də nə qədər peşəkar qalıb? Peşəkar yarış mühiti varmı? Jurnalistikamızda harda yanlışa yol verdiyini soyuqqanlılıqla etiraf edə biləcək nə qədər nəhəng adam var? Təkbaşına cığır açan adamlar varmı və var olanlar indi hardadır? Jurnalistikada əxlaq prinsiplərini pozmamağa çalışan nə qədər insan var? və s.\n– Bir çox həmkarlarınız kimi siz də televiziya jurnalistikası ilə paralel dövlət qurumunda da çalışırsınız. Diasporla İş üzrə Dövlət Komitəsinin mətbuat xidmətinin rəhbəri vəzifəsini bir neçə ildir ki, icra edirsiniz. Jurnalist işləməklə bir dövlət qurumunda mətbuat xidməti vəzifəsində çalışmağın hansı üstünlükləri var?\n– Daha doğrusu, dövlət qurumunda işləməklə bərabər, TV proqramı da hazırlayıram. Komitənin nəzdində həm Diaspor TV, həm də Diaspor FM yaradılıb. “Vətən uzaqda deyil” verilişi xaricdə yaşayan azərbaycanlılarla ünsiyyət qurmağı, onlarla əlaqələri möhkəmlətməyi, soydaşlarımızla vahid platforma üzərinə gəlməyi hədəfləyən bir konsepsiyadır. Bu ad, bu ifadə Komitə rəhbərliyinin ideyası kimi ortaya qoyulub və artıq xaricdə yaşayan soydaşlarımız üçün bir şüara çevrilib. Müəllifi və aparıcısı olduğum proqram 3-cü ildir ki, yayımlanır və pandemiya başlayana qədər onlarla ölkədə yaşayan azərbaycanlıların həyatını, fəaliyyətini məhz yaşadıqları ölkələrdə lentə almışıq. Bəzi qurumlar kimi TV fəaliyyətini də mətbuat xidməti işinin bir parçasına çevirə bilmişik.\nMəncə, jurnalistliklə mətbuat xidmətinin rəhbəri vəzifəsində çalışmağın fərqindən danışanda üstünlük deyil, çətinlik yada düşməlidir. Mətbuat xidməti daha çətin, çərçivəsi, hədsiz məsuliyyət yükü olan bir işdir.\n– Sizcə, hər hansı bir qurumun mətbuat xidmətinin rəhbəri seçilmək və uğurlu fəaliyyət göstərmək üçün nələr tələb olunur?\n– Doğrusu, heç vaxt belə bir vəzifədə işləmək kimi arzum və ya iddiam olmayıb deyə, tələblər haqqında da heç vaxt düşünməmişəm. Bu, daha çox qurum rəhbərlərinin seçimidir. Mən təklif aldıqdan sonra Komitəyə gəlməklə bağlı qərarı anında vermədim, 2-3 gün fikirləşdim və apardığım proqramlara vaxtaşırı qonaq olan Fuad Muradovla işləməyin faydalı olacağını düşündüm. Fuad müəllimi dəfələrlə müzakirələrə, xüsusilə gənclərlə açıq debatlara dəvət etmişdik və onun geniş düşünməyi bacaran, müzakirəyə açıq insan olması, tənqidi fikirləri qəbul etməsi, bir sözlə, “yeni beyin” olması diqqətimizdən yayınmırdı. Onunla işləmək sürətli, sistemli, hədəflənmiş iş prinsiplərini mənimsəmək deməkdir. Komitə sədrinin Azərbaycanın diaspor siyasətinə yeni çalar qatacağına əmin idim və məncə, bir jurnalist kimi bu işin, həm də çox çətin bir işin içində olmaq faydasız deyil.\nO ki qaldı mətbuat katibi kimi uğurlu fəaliyyətə, bu, çətin və zamanla keyfiyyət çalarını artıran bir işdir. Media ilə olan əlaqələri daha da təkmilləşdirmək, medianın dilini bilmək, həm təmsil etdiyi qurumun nümayəndəsi, həm də mətbuatın nümayəndəsi olmağı bacarmaq vacibdir. İki tərəfin ortasında olduğun üçün burda da “ortaq məxrəci” tapmalısan, buranın da öz “ortaq məxrəc”i var. Ümumiyyətlə, mətbuat xidmətini mətbuatın xidmətçisi hesab edirəm və 24 saat media nümayəndələrinin sual və müraciətlərini cavablamalı olan şəxs kimi anlayıram. Yeri gəlmişkən deyim ki, mediamız, jurnalistlər diaspor mövzusuna hər zaman böyük həssaslıqla yanaşır və əməkdaşlığımız uğurla gedir. Əlavə edim ki, istənilən iş komanda işidir, mətbuatla işləyən böyük komandamız olmasa da, müsbət nəticə göstərə bilirik. Sosial media sahəsində ciddi uğurlarımız var, TV proqramlarını sistemli şəkildə davam etdirə bilirik, yazılı media ilə əlaqələrimiz qaneedicidir.\n– Vəsilə xanım, aparıcısı olduğunuz “Vətən uzaqda deyil” proqramı izləyicilər tərəfindən maraqla qarşılanır. Bu layihənin həyata keçirilməsində əsas məqsəd nə idi?\n– “Vətən uzaqda deyil” proqramı Diasporla İş üzrə Dövlət Komitəsinin layihəsidir və Komitənin nəzdindəki Diaspor TV-də, eləcə də İctimai TV-də yayımlanır. İctimai TV 3 ilə yaxındır ki, həm proqramın istehsalında iştirak edir, həm də yayımını təmənnasız olaraq həyata keçirir. Proqram diaspor sahəsində ixtisaslaşmış bir proqramdır və bu qısa vaxtda xaricdə yaşayan onlarla azərbaycanlının tanıdılmasında əvəzsiz rol oynayıb. Cəmiyyətimizə tanış olmayan, xaricdə böyük işlər görən, yüksək mərtəbələrə çatan, dünyaca məşhur universitetlərdə oxuyan, uğurlu biznes yaradan neçə-neçə soydaşımız məhz “Vətən uzaqda deyil” proqramı sayəsində Azərbaycanla bağlarını bir az da möhkəmləndirib.\n– Xaricdə yaşayan həmvətənlilərimiz üçün sözügedən veriliş hansı əhəmiyyət daşıyır?\n– Sözümə konkret faktla başlamaq istəyirəm. Bu il mayın 28-də müxtəlif ölkələrdə yaşayan Cümhuriyyət varislərinin Azərbaycan xalqını təbrik videolarını yaydıq və bu, cəmiyyətimizdə böyük marağa səbəb oldu. O insanların özləri də bu işdən, xalqımıza səslənməkdən böyük zövq aldılar. Bu və bunun kimi faktlar verilişin əhəmiyyəti barədə az-çox məlumat verir. Verilişi Azərbaycandan çox xaricdə daha yaxşı tanıyırlar. Həm də insanların bu proqramda yer almaq üçün maraqlarını da görürük. “Vətən uzaqda deyil” verilişi daha çox informativ xarakter daşıyır və əsas missiyası qarşılıqlı maariflənmədir. Diasporla bağlı ölkəmizə, ölkəmiz və Komitənin gördüyü işlərlə bağlı diasporumuza gərəkli məlumatları çatdırmaq yolundayıq. TV proqramı müəyyən bir missiyanın daşıyıcısıdır, ciddi informasiya ötürücüsüdür. Həm də bu, təkcə bir TV proqramı deyil, elə bir platforma, Azərbaycanla xaricdə yaşayan soydaşlarımız arasında qurulan elə bir körpüdür ki, onun üzərindən çox nəsillər keçə, bir-birinə doğru addımlaya bilər bilər.\n– Bir az da Diaspor TV-nin fəaliyyətindən, burada yayımlanan verilişlərdən danışardınız.\n– Komitənin nəzdində fəaliyyət göstərən Diaspor TV dünya azərbaycanlılarını tanımaq və tanıtmaq üçün vacib bir vasitədir. Komitədə studiyamız və çəkiliş üçün lazım olan və necə deyərlər, özümüzə yetəcək qədər digər texniki imkanlarımız var. TV-ni az qüvvə ilə çox iş görməyə çalışan, işləyərək dincələn kiçicik bir komanda ilə ərsəyə gətirmişik. Diaspor TV-nin “Vətən uzaqda deyil” proqramı ilə yanaşı, “Qarabağ saatı”, “Qarabağdan danışaq”, “Azərbaycanca danışan xaricilər”, “Azərbaycan dili”, “Dünyada yaşayan azərbaycanlıları tanıyaq, tanıdaq”, “Xaricdəki azərbaycanlı jurnalistlər” və s kimi verilişləri var.\nBir dəfə mühafizə xidməti məni çağırdı ki, sizi soruşan var, gördüm ki, tanımadığım bir nəfər gəlib və dedi ki, mən Afrikada yaşayan azərbaycanlıyam, istəyirəm biləsiniz ki, diasporun sıralarında mən də varam. Onunla maraqlı müsahibəmiz də oldu. Sonra bu cür hallar təkrarlandı da. Sözümün canı odur ki, Diaspor TV-ni zənginləşdirən həm də ona marağı olan Azərbaycan diasporudur. İnternet televiziyamız xaricdə yaşayan soydaşlarımız üçün faydalı informasiyanı əlçatan edir. Mən çox şanslıyam ki, bu platformada yer almışam və ələ düşən imkanı, ideyanı gerçəkləşdirmək fürsəti olanların sırasındayam.\n-Dövlət Komitəsi xaricdə yaşayan azərbaycanlılarla bağlı daha hansı yeni layihələr həyata keçirəcək?\n-Diaspor TV, Diaspor FM, “Vətən uzaqda deyil” verilişi və bir çox layihələr Komitənin media layihələri sırasındadır. Ümumilikdə isə olduqca maraqlı və gələcəyə hesablanan, diaspor hərəkatının dönüş nöqtələrini yaradan çoxlu yeni proyektlər var. “Beyin qazanma”, Liderliyin inkişafı” proqramları, dünyanın müxtəlif ölkələrində açılan “Azərbaycan evləri”, son illər yaradılan Koordinasiya Şuraları, “Diaspor Gənclərinin Yay Düşərgələri” və s kimi layihələr xaricdəki intellektual azərbaycanlılarla möhkəm bağların yaranmasına əvəzsiz töhfələr verir. Bu gün ölkədə və xaricdə yaşayan minlərlə azərbaycanlı gənc, diaspor könüllüsü “Qarabağ Azərbaycandır” platformasında birləşib.\nDiaspor işi, diasporla iş gediləsi uzun bir yola bənzəyir. Bu yolda xalqımızın birliyi üçün tutunacaq nöqtələr yaratmaqda az da olsa rolumuz olacaqsa, demək xoşbəxt adamlarıq.\n← Şuranın əməkdaşı vergi hesablanması qaydasını şərh edib\n“Yüksəliş” müsabiqəsinin imtahanı qida zəhərlənməsi səbəbindən dayandırılıb →\n“Барселона” расторгла контракт с Вальверде\n14 Yanvar 2020 Guany Novruz 0\n«БОЛЬШОМУ КОРАБЛЮ – БОЛЬШОЕ ПЛАВАНИЕ!»\n9 Oktyabr 2018 gunaynovruz\nGüclü türk ordusu kiçik Afrində niyə bu qədər ləngidi? – CAVAB\n13 Mart 2018 gunaynovruz\nAvto Manşet Müsahibə Xəbər xətti


Kinoklik » Tural Əhmədov\nƏn yaxşı sonluğa sahib 21 film\n13 Dekabr, 2011 Tural Əhmədov 11 şərh\nYəqin tək mən yox, hamımız sujet xətti olan hansısa bir filmi izləyəndə maraqla filmin sonunda nə olacağı haqqında düşünürük. Hətta belə dəsək daha yaxşı olar : filmi filmdən tez bitirmək, son səhnəni qabaqlamaq istəyirik. Sonu maraqlı bitən filməri hər kəs sevir. Ümumiyyətlə filmin uğurlu olmasında son hissənin rolu çox böyükdür. Məsələn, “ Lucky Number Slevin”\n28 Avqust, 2011 Tural Əhmədov 1 şərh\nTəkrar salam, əziz kinoklik oxucuları ! Sevinirəm ki, belə bir filmlə qayıdıram tətildən. Dörd gün əvvəl bekarçılıqdan nə edəcəyimi bilmirdim, ağlımda baxılası elə bir film də yox idi, laptopumdakı “Kinolar” qovluğunu açıb gözümü yumdum, sağ-sol-alt-yuxarı-enter və “Exam” adlı bir film. Elə nə yaxşıkı “Exam”, kefimi 1-ə 100 qaldırdı. Həmin günü post yazmaq istəsəm də yazı\n22 İyun, 2011 Tural Əhmədov 4 şərh\n2008 Dram Rejissor: Cyrus Nowrasteh Rollarda: Shohreh Aghdashloo, James Caviezel və Mozhan Marnò IMDB xalı: 7.9/10 İran İR qanunlarına (şəriətə) görə, əgər ər arvadından şikayət edirsə, onu nədəsə günahlandırırsa, bu zaman qadın günahsız olduğunu sübut etməlidi, arvad kişini nədəsə günahlandırırsa yenə qadın kişinin günahını sübut etməlidi. Olduqca maraqlı filmdi, İranda şəriətin yaratdığı “zombilər”i, qadınların hüquqlarının\n5 İyun, 2011 Tural Əhmədov 3 şərh\n1997 ABŞ Dram, Mistik, Triller Rejissoru: David Fincher İmtahanın stresini atmaq üçün dedim bir filmə baxım, rastıma çoxdandı baxmaq istədiyim “The Game ” (Oyun) çıxdı. Baxdım… Hələ də özümə bağışlaya bilmirəm ki, niyə belə gec baxmışam bu filmə?! Axı, David Fincher sevimli rejisorlarımdan biridi, necə oldu ki, bu filmini – ən sevdiyim əsəri bu oldu-\n13 May, 2011 Tural Əhmədov 4 şərh\n2006 ABŞ Dram, Romantik, Elmi-fantastik Rejissoru: Darren Aronofsky Hardan və nədən başlayacağımı bilmirəm… Leonardo Da Vinçinin 4 ilə çəkib tamamladığı “Mona Lisa” əsərini düşünün. Baxırsınız, zövq alırsınız, dərin bir mənası olduğunu bilirsiniz, amma şərh verə, əsəri yoza bilmirsiniz. Səbəbi isə onun adi bir şəkil deyil, sirli, tayı-bərabəri olmayan, mükəmməl bir sənət əsəri olmasıdır. “Qaynaq (Fountain)”\n6 May, 2011 Tural Əhmədov 4 şərh\n1998 ABŞ Cinayət, Triller, Rejissor: Tom Tykwer IMDB xalı: 8/10 “Gələcəyə Qayıdış 1,2,3 (Back to the Future 1, 2 ,3 )”, “Kəpənək effekti 1, 2, 3 (Buterfly Effect 1, 2, 3)”, “Cənab Nemo (Mr. Nobody)”, “Qaynaq (Fountain)” və ya “Yıldızların Altında” (Kargo) , “Angels” (Morandi) video kliplərindən birini belə olsa izləyib bəyənmisizsə oxumağa davam edin,\n2 May, 2011 Tural Əhmədov 11 şərh\n2001, ABŞ, Dram, Sirrli, Elmi-fantastik, Rejissor: Richard Kelly Mənə görə film izləyiciləri iki kateqoriyaya bölünür. Birinci kateqoriyadakılar filmlərə sadəcə əyləncə kimi baxır, boş vaxtlarını şən keçirmək üçün yaxşı vasitə olduğunu düşünüb izləyirlər, ikinci növ izləyicilər isə filmə bir sənət əsəri kimi baxır, mümkün qədər ondan həzz almağa çalışır, sadəcə 1-2 saatlıq həzz verən filmlərdənsə insanı


"MTN işi"ndə Gədəbəy düyünü - ŞOK İTTİHAMLAR » Media Xəbərləri | Dogru Xəbərin Tək Ünvanı\nMedia Xəbərləri » Ölkə xəbərləri » "MTN işi"ndə Gədəbəy düyünü - ŞOK İTTİHAMLAR\n"MTN işi"ndə Gədəbəy düyünü - ŞOK İTTİHAMLAR\n10-11-2015, 20:40 Yazar: Gülnar Baxılıb: 581 Çap et\nMəlum olduğu kimi, ötən həftə Gədəbəyli iş adamları Beynəlxalq Mətbuat Mərkəzində (BMM) rayonun icra başçısı və digər vəzifə sahibləri tərəfindən tapdalanmış hüquqlarının müdafiəsi ilə bağlı, ölkə rəhbəri cənab İlham Əliyevə müraciət etmək üçün mətbuat konfrası keçirirlər. Mətbuat konfransının geniş ictimai rəy almasına səbəb o oldu ki, bir neçə il bundan öncə "Gündəm Xəbər" qəzetində, Gədəbəyli iş adamı mərhum Əli Abdullayevin tapdalanmış hüquqlarının müdafiəsi ilə bağlı tənqidi məqalələr işıq üzü gördükcə və həmin məqalələrdə icra başçısı Ramiz Yedyarov, maliyyə idarəsinin müdiri Namiq Məmmədov və digər yerli vəzifə sahibləri tənqid atəşinə tutulurdular. Həmin vaxtdan bu günə qədər, rayonda haqqı tapdalanan iş adamlarının sayı durmadan artmağa başlayıb. Bu gün də "Gündəm Xəbər" qəzeti öz oxucularının yanında olmaqla bərabər, məmurlara qarşı tənqidi yazılarını yenə də geniş ictimaiyyətin diqqətinə çatdırmaqdadır.\nƏldə etdiyimiz məlumata görə Gədəbəyli iş adamlarına qarşı qol qoyulan haqsızlıqlarla bağlı, Gədəbəy rayon İcra Hakimiyyətinin başçısına hələ də “dur” deyilməməsinə səbəbi o olur ki, PA-da rayon icra hakimiyyəti başçısının 1-ci müavin vəzifəsini daşıyan Qüdrət Paşayevin qardaşının, Feldiger Xidmətinin rəisi general-mayor Ədalət Paşayevlə sıx bağlılığının olmasıdır.\nDaxil olan məlumatlarda o da bildirilir ki, hər iki qardaşın himayədarı, Prezidentin müvafiq sərəncamı ilə istefaya göndərilən və hal-hazırda həbs olunan MTN-i Monitorinq Mərkəzinin sabiq rəisi Teymur Quliyev olmuşdur. Belə bir məlumatda əldə edə bilmişik ki, hələ bir müddət bundan əvvəl PA-da polkovnik rütbəsində olan Ədalət Paşayev daşıdığı vəzifəsindən qovulurmuş. Çox keçmir ki, MTN-i Monitorinq Mərkəzinin sabiq rəisi Teymur Quliyev işə müdaxilə edərək, Ədalət Paşayevə general rütbəsi verdirməklə, onu daşıdığı vəzifəsində saxlatdıra bilir. Bu günlərdə "Gündəm Xəbər"ə daxil olan başqa bir məlumatdan o da aydın oldu ki, Prezident İlham Əliyev MTN-i ilə bağlı məlum göstərişlərini verməzdən öncə, Gədəbəy rayon İcra Hakimiyyəti başçısının 1-i müavini Qüdrət Paşayev, maliyyə idarəsinin müdiri Namiq Məmmədov və PA-da Feldiger Xidmətinin rəisi general-mayor Ədalət Paşayev, bir masa arxasında oturaraq qəzetimizi susdurmaq haqda müzakirələr də aparırlar. Və belə bir nəticəyə gəlirlər ki, hər üçünün himayədarı olan və hal-hazırda həbs olunan MTN-i Monitorinq Mərkəzinin sabiq rəisi Teymur Quliyevi, bu haqda məlumatlandırsınlar və qəzetimizə qarşı MTN-i tərəfindən ciddi təzyiqlər də etdirsinlər. Nəhayət, aparılan müzakirələrdən, əldə olunan məlumatlardan və.s belə qənaətə gəlmək mümkün olur ki, hər üç vəzifə sahibinin uzun müddət vəzifə başında oturmalarına səbəb, MTN-i faktorunun varlığı olub.\nRedaksiyamızı məlumatlandıran mənbənin söylədikləri, yuxarıda sadaladıqlarımızı tam təsdiq etmiş olur. Belə ki, bir müddət bundan öncə MTN-i Monitorinq Mərkəzinin sabiq rəisi Teymur Quliyevlə, yemək masası arxasında əyləşən Gədəbəy rayon maliyyə idarəsinin “əbədi və əzəli şefi” Namiq Məmmədov və qaynağımızın tanıya bilmədiyi dostlarından birinin onlarla birlikdə masa arxasında olması, bu yöndə lazımi məlumatları əldə etməyimizə imkan verdi.\nBeləliklə, general-mayor hərbi rütbəsini daşıyan Teymur Quliyev kimdir?\n1970-ci ildə Bakıda anadan olan Teymur Quliyev, Xalq Təsərrüfatı İnstitunu (indiki İqtisad Universiteti) bitirdikdən sonra DİN-i strukturunda çalışıb. DİN-in iqtisadi cinayətkarlığa qarşı mübarizə idarəsində o, gələcək MTN-nin rəhbəri təyin ediləcək Eldar Mahmudovun rəhbərliyi altında işləyib. Eldar Mahmudov milli təhlükəsizlik naziri təyin olunduqdan sonra, T.Quliyev də iş yerini dəyişir. Çox keçmir ki o, MTN-də təchizat şöbəsinin rəisi postuna təyinat alır. Bu vəzifədə az müddət işlədikdən sonra o, çox keçmir ki, daha yüksək posta-MTN-in Monitorinq Mərkəzinə rəis təyin olunur. 2012-ci ildə ona general-mayor hərbi rütbəsi verilir. Teymur Quliyevin atası mərhum Rəcəb Quliyev də, uzun illər ərzində polis sistemində işləyib. Bir sıra rayonlarda polis rəisi vəzifəsini daşıyan əmisi Rəhim Quliyev də, polis strukturunda işləyib və DİN-də məsul vəzifələr də tutub. 1980-ci ildən isə, Daxili İşlər Nazirinin müavini vəzifəsini daşıyan Quliyevlər, əslən Gədəbəy rayonundandırlar.\nGədəbəydə yaşananlar və yaşadılanlar\nArtıq Gədəbəyin adı bügünkü günümüzdə daha çox hallanan, dövrü mətbuatın gündəmini zəbt edən mövzularla bağlı olduğundan, hər kəs bu rayon haqda az-çox maraqlanır, lazımi məlumatları da əldə etməyə çalışırlar. Gədəbəydə yaşanan və tam əksəriyyəti şoka sala biləcək problemlərdən biri də, rayonun mərkəzi arxiv idarəsində sənədlərdəki bir çox qanunsuzluqları ört-basdır etmək üçün, onların “ütülə” edilməsidir. Baxmayaraq ki, hər bir idarə, müəssisə və təşkilata, digər qurumlara aid sənədlər 5 il ərzində onlara məxsus arxivlərdə saxlanmalı və sonradan mərkəzi arxivlərə göndərilməli olduğu halda, həmin sənədlərin çoxu Gədəbəy rayon mərkəzi arxivinin müdiri Asif müəllimin “xeyr-duası” ilə itbata salınıb yox edilir.\nŞahbaz Bayramovun vəzifə təyinatında, rayon rəhbərliyi niyə maraqlı olub?\nRayonu ağuşuna alan çoxsaylı qanunsuzluqlardan biri də, şəhərin abadlaşdırılması məqsədilə ayrılan milyonlarla manat vəsaitlərin mənimsənilməsidir. Bu haqda məlumatları “Gündəm Xəbər”ə çatdıran mənbə bildirir ki, hal-hazırda Gədəbəy şəhər icra nümayəndəsi olan Şahbaz Bayramov da, rayon rəhbərliyinin sınadığı və saxta əməlləri ilə rəhbərliyin etimadını doğruldan vəzifə sahiblərindəndir. Mənbə onu da vurğulayır ki, o, hələ rayonun peşə məktəbinə rəhbərlik edən zaman, iştahasını cilovlaya bilməmiş və nəticədə şagirdlərin təqaüdlərini, yemək məqsədilə ayrılan pulları və.s-də mənimsəmişdir. Belə bir addımlarının müqabilində vəziyyət o qədər dramatikləşir ki, son anda rəhbərlik Şahbaz Bayramovu kollegiyanın qərarı ilə daşıdığı vəzifəsindən qovur. Amma çox keçmir ki, o, vəzifə daşımaq həsrətiylə yaşatdığı arzusunu “çin edə” bilir. Yəni, o, harada hansı vəzifəni daşımasından asılı olmayaraq, həmişə o qədər çoxsaylı qanunsuzluqlara qol qoyub ki, rəhbərlik də saxtakar əməllərə qol qoymaqda peşəkar olan bu şəxsi, heç cür kənarda qoymaq istəməyib. Belə bir yanaşmanın nəticəsi o olur ki, Şahbaz Bayramov bir qədər vaxt keçdikdən sonra, rayonun su təsərrüfatına rəhbər də təyin olunur. Çox keçmir ki, o, rəhbərlik etdiyi qurumda hər cür maxinasiyalara imza atır və bir qədər də uzaqgörənlik edərək, idarənin həyətində özünə gözəgəlimli bir villa da tikdirir.\nDüzdür, o, idarə rəhbəridir. Lazımi sənədlərə imza atmağa, möhürlə təsdiq etmək ixtiyarına malik vəzifə sahiblərindən də biridir. Amma onun həyata keçirdiyi maliyyə maxinasiyaları, əldə etdiyimiz məlumatlara görə rayonun maliyyə idarəsinə rəhbərlik edən Namiq Məmmədovun cızdığı planlar əsasında baş tutur. Və belə bir yolla hər il külli miqdarda büdcədən ayrılan vəsaitlər, Bayramov-Məmmədov işbirliyinin “qurbanına” da çevrilir. Saxta\nəməlləri ilə məşhurlaşan bu şəxsin atdığı addımların səs-sorağı, çox keçmir ki, Şahbaz Bayramovu sahiblik etdiyi “tac-taxtdan” sala da bilir. Yəni, tabe olduğu bu rəhbərlik də, çox keçmir ki, onu kollegiyanın qərarı ilə daşıdığı vəzifəsindən uzaqlaşdırır.\nHər iki gəlirli vəzifəsinə “əlvida” deyən Şahbaz Bayramov, çox keçmir ki, Ramiz Yediyarov və Namiq Məmmədov ittifaqının qüdrəti sayəsində, daha bir gəlirli sahəyə təyinat alır. Yəni yuxarıda qeyd etdiyimiz kimi, saxta əməllərə qol qoymaqda mahir olan bu şəxsin işsiz qalması, hətta rayon rəhbərliyinə də sərf etmir. Çox keçmir ki, o, Gədəbəy şəhəri üzrə icra nümayəndəsi təyin olunur. Artıq bu gün “kor atını minib həm saga, həm də sola sürən” Şahbaz Bayramov, hər il təkcə şəhərin yaşıllaşdırılması adı altında, təqribən 7-10 min manatı da mənimsəyə bilir. Aldığı əmək haqqı 500 manat olduğu halda, onun külli miqdarda var-dövlətə sahib olması da, ortaya çoxsaylı sualların çıxmasına səbəb olur. Yəni, bu gün onun bir neçə villası, “ŞEVRALİT NİVA” markalı avtomobili, daha nələri, nələri var.\nBeton piltələri daşıtdıran və bu gün də satışa çıxaran vəzifə sahibi kimdir?\nHələ bir müddət bundan əvvəl, Gədəbəydəki köhnə avtovağzalın söküntüsü zamanı beton piltələrin Şahbaz Bayramovun həyətinə daşınması və bu gün isə satışa çıxarılması, hal-hazırda hər kəsi düşündürməkdədir. Maraqlı hal odur ki, sahibkarlara vurulan maddi ziyana görə yaxasını kənara çəkən bu şəxs, bu gün də sahibkarların əmlakını satdırmaqla özünə var-dövlət toplamaqdadır.\nRayonun mərkəzi küçəsində plana düşən aptek niyə sökülmədi?\nRayonun maliyyə idarəsinə rəhbərlik edən Namiq Məmmədovun, digər yollarla gəlir əldə etməsi məsələsinə gəlincə isə, onu da deyə bilərik ki, bu şəxs rayondakı poliklinikadan xəstələrə verilən forma-88 müqabilində əldə olunan pullara da şərik olur. Rayonun mərkəzində fəaliyyət göstərən aptekin plana düşməsinə baxmayaraq, bu gün həmin aptekdə satılan dərmanlar da, “maliyyə şefi”nə gündəlik gəlir gətirməkdədir. Bu haqda məlumatı verən mənbə onu da bildirir ki, həmin aptekdə rayonun imtiyazlı sakinlərinə pulsuz verilməli olan dərmanlar da satdırılır. Əgər aptekə giriş əvvəl ön hissədən idisə, bu gün isə yan tərəfdən də giriş qapısı açılıb. Bu da aptekdə müştəriləri dərman almalarına və.s geniş imkanlar açır. Aptekin plana düşüb niyə sökülməməsi məsələsinə gəlincə onu deyə bilərik ki, problemin həllini Namiq Məmmədov rayon rəhbərliyi ilə zamanında çözə bilib. Bu zaman ortada nə qədər “haqq-hesab”ın olmasını, sahibkarlıq fəaliyyəti ilə məşğul olan və Yediyarov-Məmmədov ittifaqının iztirabından zülm çəkənlər də bilirlər.\nTəqribən 100 ədəd şam ağacının ömrünə, hansı vəzifə sahibi “hökm oxutdurub\nŞəhərin Heydər Əliyev parkında inşa olunan və dəyəri orta hesabla 200 min manata qiymətləndirilən “Çay Evi”nin də, Namiq Məmmədova bağlılığı haqda, hələ bir müddət bundan əvvəl dövrü mətbuatda açıqlamalar da dərc etmişdik. Bu haqda məlumatı verən mənbə bildirir ki, “Çay Evi”nin inşaası zamanı təqribən 100 ədəd şam ağacının ömrünə “hökm”də oxunur.\nBu gün isə Namiq Məmmədovun əsas amalı, rayonun Slavyanka kəndində Ramiz Yediyarova tikdirdiyi villanın inşaasına köklənib. Villanın ön hissəsində tikilən “kotejlər”in “maliyyə şefi”nə məxsus olduğu bildirilir. Namiq müəllimin Zəhmət kəndi ilə Slavyankanın ayrıcında tikdirdiyi evin isə, icra başçısının sürücüsünə məxsus olduğunu söyləyənlər də var.\nGədəbəydə büdcə pulları necə silinir?\nRamiz Yediyarovun icra başçısı təyin olunması, bu rayonun tarixində sanki silinməz bir ləkə olaraq daim xatırlanacaq. Çünki, onun təyinatı Gədəbəyə əməlli-başlıca yeni bir ab-hava da gətirib. Məsələn, adicə bir məsələyə toxunaq ki, onun icra başçısı təyin olunduğu vaxtdan bu günə kimi, rayonun Mədəniyyət evinə məxsus binanın 3 dəfə təmir olunduğu bildirilir. Əslində aparılan təmir-bərpa işləri, heç də icra başçısının rayonun mədəniyyətini daha da dirçəltmək məqsədi daşımır, müəyyən adlar adı altında büdcə pullarını mənimsəməyə xidmət edir. Sözsüz ki, belə bir addımların atılmasında maliyyə müdrinin də xüsusi rolu, rəhbərliklə qurduğu işbirliyi də olur.\nSatıcılar xəstəxananın otaqlarında “jirnı alıcı” axtarırlar\nBir müddət bundan əvvəl yazıb onu da qeyd etmişdik ki, Namiq Məmmədovun “əl gəzdirdiyi” və nəzarətində saxladığı sahələrdən biri də, Gədəbəyin Mərkəzi Rayon Xəstəxanasıdır. Yazıb onu da bildirmişdik ki, Ramiz Pirverdiyev baş həkim olaraq nəinki idarəçiliyində, hətta nəzarətində olduğu digər sahələrdə də, əməlli-başlıca qanunsuzluqlara qol qoymaqdadır. Məsələn, “Gündəm Xəbər”i məlumatlandıran mənbə onu da vurğulayır ki, bir müddət bundan əvvəl adı çəkilən xəstəxananın giriş hissəsində yerləşən yeməkxanada olarkən, belə bir məlumat da əldə edə bildik ki, həmin yeməkxana baş həkimə məxsusdur. Əldə olunan məlumatın nə dərəcədə dəqiq olub-olmaması barədə bir söz deyə bilməsək də, deyəcəyimiz söz o olacaq ki, həmin yeməkxanada satılan spirtli içkilərin bəzilərində “aksız marka” olmur. Bunun da özəl səbəbləri, ciddi araşdırmaya ehtiyacı var.\nHələ bir müddət bundan əvvəl əməkdaşımızın rayonun mərkəzi xəstəxanasına baş çəkməsi, onun müdhiş olayla üz-üzə qalmasına da səbəb olur. Əməkdaşımız görür ki, səhər saatlarında xəstəxananın giriş qapısında əməlli-başlıca bazar açıldığından, şıdırğı alver də gedir. Yəni, bir satıcı xəstəxananın giriş qapısının bir tərəfində dayanıb xırdavat malları satır, başa birisi balıq alveri edir, digərləri isə xəstəxananı otaq-otaq gəzib özünə müştəri axtarışına çıxır. Yaşanan mənzərənin çəklişini çəkib, çəklişi redaksiyamıza təqdim edən əməkdaşımız bildirir ki, Gədəbəy rayon Mərkəzi Xəstəxanasının həyəti, səhər saatlarında sanki kolxoz bazarına bənzəyir. Alan kim, satan kim, hay-həşir saln kim! Hər kəs alır, hamı da satır. Yəni, xəstəxananın həyətində paraşokdan tutmuş balığa qədər nə istəsən ala bilərsən. Əslində satıcıların xəstəxananın həyətinə “köç etmələri”nin özəl səbəbləri var. Bu da onunla bağlıdır ki, mal satan satıcılar həmişə çalışırlar ki, “jirnı alıcı” əldə etsinlər. Belə bir alıcılar da Gədəbəy rayon Mərkəzi Xəstəxanasında. Çünki, bu xəstəxanada çalışan hər kəs, xəstəxanaya üz tutan xəstəni elə bir formada “soyurlar” ki, xəstəxanaya üz tutanların “nəinki əti, hətta qanı belə qalmır”. Bu yolla ciblərini “qalın edənlər” satıcılar üçün “jirnı alıcı”ya çevrilirlər. Sözsüz ki, onların da “jirnı alıcı”ya çevrilmələrinin kökündə, Ramiz Pirverdiyevin yaratdığı şərait, tətbiq etdiyi “bezpredel idarəçilik” durur.\nDiqqəti cəlb edən hal odur ki, görəsən nə vaxtdan mərkəzi xəstəxananın həyətində xırdavat mallar, paraşok, balıq və.s. kimi məhsulların satışına icazə verilməsi haqda rəhbərlik qərar verib. Yoxsa, belə bir addımın atılması Ramiz həkimin düzüb-qoşduğu planlardan biridir. Bax bu haqda düşünmək, bir qədər götür-qoy etmək gərəkdir ki, yaşanan olaylardan az-şox xəbər tutmaq mümkün olsun. Yoxsa, bizi də “jirnı alıcı” axtarışında olan satıcılar, həmin ünvanda sata bilərlər.


Lənkəranskinin yanındakı sürücü danışdı\n“Mən həbs olunmamışam və Azərbaycan mətbuatının barəmdə yaydığı məlumat tamamilə səhvdir”\nBunu kriminal avtoritet Rövşən Lənkəranskinin qətlə yetirildiyi avtomobili idarə edən iş adamı Tahir C. deyib.\nTürkiyədən redaksiyamızla telefon əlaqəsi saxlayan Tahir C. bildirib ki, qətllə bağlı istintaq davam edir və mətbuat yanlış xəbər verməklə istintaqı çaşdırır: “Xahiş edirəm ki, media dəqiqləşdirilməmiş informasiya yaymasın.\nMən azadlıqdayam və hadisə ilə bağlı istintaqı çaşdıran xəbərlər tirajlanır. Azərbaycan prezidentinə və Milli Məclisə də müraciət edəcəyəm, mətbuat bu məsələdə xəəbər siyasətinə nəzarət olunsun. Bütün mediadan ricam var ki, məsələyə həssaslıqla yanaşsınlar”.\nQeyd edək ki, bu haqda xəbəri APA yayıb. Məlumatda deyilir ki, Tahir C. dindirmədən sonra barəsində həbs qərarı verilib. Belə ki, R. Lənkəranskinin oteldə Tahir C. ilə görüşdüyü müəyyənləşib. Həmin toplantıda Lənkəranskinin yaxın adamları sayılan azərbaycanlı Hacıbaba T., A.N. və Z.İ. də iştirak ediblər. Onlar da şahid qismində polisə dəvət olunub.